Faq' | 10/5 Milles, Ciutat De Maó\n10/5 Milles Ciutat de Maó 2021 se celebrarà el 29 de setembre de 2021. Els corredors comencen a córrer a les 17.00 hores.\nLa manera més ràpida i còmoda és realitzar-la a través del següent enllaç. Inscriure's aquí.\nNomés s'admeten inscripcions en línia a través d'aquest enllaç.\nEn aquesta edició només es poden inscriure 150 participants a cada distància, per rigoròs ordre d'inscripció.\nSi queden places lliures es faran inscripcions presencials a la taula de recollida de dorsals a l'Estació Marítima Creuers (META) el divendres 28 de maig de 17 a 20 hores.\nFins al 30/04/21: 20 € + 1 € assegurança per no federats (+2 € lloguer de xip*)\nDe l'1 al 27/05/21: 25 € + 1 € assegurança per no federats (+2 € lloguer de xip*)\nInscripcions presencials si queden places lliures: 35 € + 1 € assegurança per no federats (+2 € lloguer de xip*)\nFins al 30/04/21: 15 € + 1 € assegurança per no federats (+2 € lloguer de xip*)\nDe l'1 al 27/05/21: 20 € + 1 € assegurança per no federats (+2 € lloguer de xip*)\nInscripcions presencials si queden places lliures: 25 € + 1 € assegurança per no federats (+2 € lloguer de xip*)\nEn aquesta edició només es podran inscriure 150 participants a cada distància.\nL'últim dia que tens per inscriure't en línia és el 27 de maig 2021.\nSi queden places lliures es podran fer inscripcions presencials a l'Estació Marítima Creuers (META) el divendres 28/05/21 de 17 a 20.00 hores.\nFins el dia 15 d'abril, pots recuperar el 50% de la inscripció\nDel 16 d'abril fins el 15 de maig, el 30% de la inscripció.\nLLoc: Estació Marítima Creuers (Meta).\nHoraris: Divendres 28/05/21 de 17.00 a 20.00 h i dissabte 29/05/2021 de 9.30 a 15.00 h.\nAquest tràmit és indispensable per recollir un dorsal de tercera persona, encara que siguin familiars. En cas de recollir un dorsal de persona federada, s'haurà d’aportar algun justificant de la Federació d’Atletisme corresponent, per exemple un certificat, etc. Només s’admeten federats d’atletisme.\nDesenvolupament de la cursa i logística\n• L'autobús per les 10 Milles sortirà des del pàrquing de l'Estació Marítima Creuers cap a la Fortalesa de la Mola a les 16:00 hores.\n• La sortida per a 10 Milles, Fortalesa de la Mola, disposa d'un aparcament que s'habilitarà per als cotxes d'acompanyants, no obstant és convenient saber que la carretera d'accés a la Mola estarà tallada a partir de les 16:00 hores i que en el cas que algun acompanyant no abandoni la Mola abans de la sortida, haurà d'esperar la cua de la cursa.\n• L'autobús de les 5 Milles sortirà des del pàrquing de l'Estació Marítima Creuers cap a la Urb. Cala Llonga a les 16:15 hores.\n• L'organització recomana encaridament utilitzar els mitjans de transport gratuïts (només per a participants) que es faciliten per a tal efecte ja que la carretera patirà importants restriccions de trànsit. A més, recordem que no hi haurà servei d'autobús de retorn des de la meta al punt de sortida.\n• El guarda-roba romandrà obert fins quinze minuts abans de la cursa (16.45 hores). Només s'admetrà una borsa per participant.\n• L'organització no es fa responsable dels efectes personals que es deixin al guarda-roba. Es podran recollir fins a les 19:30 hores del dia de la prova.\nEn cas d'oblidar-te el xip just abans de la cursa, ho hauràs de comunicar a alguna persona de l'organització.\nEls corredors de 10 Milles tenen dos punts d'avituallament en cursa (3,6 milles y 7,1 milles) i un altre a Meta. En ells se subministra aigua, begudes isotòniques i fruita.\nEls corredors de 5 Milles tenen un punt d'avituallament en cursa (2,1 milles) i un altre a Meta. En ells se subministra aigua, begudes isotòniques i fruita.\nTots els participants, oficialment inscrits, que hagin indicat en el procés d’inscripció que estan federats, participen sota la cobertura i condicions de l’assegurança de la Federació d’Atletisme de la seva comunitat autònoma. Els atletes que no hagi al·legat estar federats i per tant han contractat l’assegurança de la cursa, estaran coberts per la pòlissa concertada per l'organització, que cobrirà els accidents que pugui haver-hi a conseqüència directa del desenvolupament de la prova, però mai com a derivació d'un patiment o tara latent, lesió, imprudència, negligència, inobservança de les lleis i de l'articulat del reglament, etc., ni els produïts en els desplaçaments al i des del lloc en què es desenvolupi la carrera.\nEl segon i tercer classificat de la categoria absoluta masculina i femenina de les 10 Milles rebran un trofeu.\nEl segon i tercer classificat de la categoria absoluta masculina i femenina de les 5 Milles rebran un trofeu.\n- Juvenil masculí i femení (nascuts/-es els anys 2004 i 2005) (16 - 17 anys inclosos) * (únicament poden participar a la distància de 5 milles)- Júnior masculí i femení (nascuts/-es els anys 2002 i 2003) (18 - 19 anys inclosos)- Promesa masculí i femení (nascuts/-es entre els anys 1999, 2000 i 2001) (20-22 anys inclosos)- Sènior masculí i femení (nascuts/-es entre del 30/05/86 al 31/12/1998) (23-34 anys inclosos)- M35 / W35 (nascuts/-es del 30/05/81 al 29/05/86) (35-39 anys inclosos)- M40 / W40 (nascuts/-es del 30/05/76 al 29/05/81) (40-44 anys inclosos)- M45 / W45 (nascuts/-es del 30/05/71 al 29/05/76) (45-49 anys inclosos)- M50 / W50 (nascuts/-es del 30/05/66 al 29/05/71) (50 - 54 anys inclosos)- M55 / W55 (nascuts/-es del 30/05/61 al 29/05/66) (55 - 59 anys inclosos)- M60 / W60 (nascuts/-es del 30/05/56 al 29/05/61) (60 - 64 anys inclosos)- M65 / W65 (nascuts/-es abans del 30/05/56)\nConsulta aquí l'oferta del nostre Patorcinador Trasmediterranea.


Reobren els museus i centres d’interpretació de la Ruta del Paisatge dels Genis | La Guia De Reus\nInici La Guia del Camp Reobren els museus i centres d’interpretació de la Ruta del Paisatge dels...\nReobren els museus i centres d’interpretació de la Ruta del Paisatge dels Genis\nEl centres de la Ruta del Paisatge dels Genis es dediquen a lluir les figures i obres dels genis Gaudí, Casals, Miró i Picasso\nEl Mas Miró ha tornat a obrir les portes a finals de juny, que és quan Joan Miró tornava a la seva masia de Mont-roig per passar-hi l’estiu. De manera provisional, aquesta temporada d’estiu l’horari serà de dijous a diumenge de 10 a 14 hores i de 17.30 a 20 hores, i els diumenges de 10 a 14 hores. A més, es tornen a programar les visites guiades i teatralitzades per a grups reduïts, del mateix nucli de convivència i amb reserva prèvia. Després d’uns mesos d’obres, Mas Miró estrena nous espais fins ara tancats al públic, com la cuina, i nous suports com un audiovisual de benvinguda i una proposta familiar digital.\nA Reus, es pot visitar el Gaudí Centre, situat a la plaça Mercadal, de dilluns a dissabte de 10 a 14 hores i de 16 a 20 hores, i els diumenges i festius de 10 a 14 hores. Com a mesura de seguretat, el servei de guiatge s’ofereix a través de codis QR. A la ciutat es troben oberts també la Casa del Vermut i del Vi de l’Estació Enològica i l’església Prioral de Sant Pere, i es poden realitzar algunes de les visites de la Ruta del Modernisme com la “Reus 1900”, així com diverses activitats de la Ruta del Vermut.\nAl Vendrell, es troben oberts al públic la Casa Nadiua de Pau Casals i el Museu Pau Casals. La Casa Nadiua, on va néixer el Mestre Casals, tancarà els diumenges els mesos de juliol i agost. D’altra banda, el Museu Pau Casals, situat a la Platja de Sant Salvador, ofereix entrada gratuïta fins al 30 de juny i fins aquest dia tindrà un horari de 10 a 14 hores i de 17 a 20 hores. Els dies d’obertura del Museu Pau Casals continuaran sent de dimarts a diumenge. De cara als propers mesos, l’equip del museu està treballant en la programació d’estiu que se centrarà en aprofitar el potencial de l’entorn del museu, situat davant del mar. A més a més, l’equipament disposa d’un jardí a l’aire lliure que permetrà començar a desenvolupar-hi les activitats d’estiu complint amb les mesures de seguretat pertinents, així com del restaurant del museu.\nLa Ruta del Paisatge dels Genis compta amb cinc centres culturals, el Gaudí Centre a Reus, el Mas Miró a Mont-roig, la Casa Nadiua i el Museu Pau Casals al Vendrell, i el Centre Picasso a Horta de Sant Joan, que posen en valor i expliquen la vinculació d’aquests genis universals amb els paisatges de la Costa Daurada i les Terres de l’Ebre que van marcar la seva vida i la seva obra, i en van ser font d’inspiració. L’Oficina Tècnica del Paisatge dels Genis està gestionada pel Departament d’Innovació Turística del centre tecnològic Eurecat, des de la seva seu a l’edifici del Parc Científic i Tecnològic de Turisme i Oci a Vila-seca.\nArticle anteriorEl Museu de Reus celebra el dia de l’alliberament LGTBIQ+\nArticle següentTorna el cineclub al Centre de Lectura de Reus


Identifiquen un nou tractament contra el càncer d'ovari a través de fàrmacs metabòlics | NacióDigital\nper NacióDigital , 13 de maig de 2020 a les 17:16 |\nUna nova via per a combatre el càncer d'ovari | Institut Català d'Oncologia\nUn estudi publicat aquest dimecres a la revista EMBO Molecular Medicine identifica una nova via per tractar el càncer d’ovari: fàrmacs metabòlics, com la Metformina, actualment utilitzat per al tractament de la diabetis.\nLa investigació demostra mitjançant la implantació de tumors humans en models de ratolí i l'anàlisi de mostres de pacients, que els tumors amb mutacions en gens BRCA -com presenten gran part dels càncers d'ovari- són altament dependents del metabolisme oxidatiu i que la inhibició d'enzims d'aquesta via, amb fàrmacs com la Metformina, aturen el creixement dels tumors i les cèl·lules tumorals acaben morint.\nEn l'article publicat es descriu que els tumors utilitzen el metabolisme oxidatiu per "alimentar" la maquinària necessària per reparar l'ADN i mantenir la supervivència del tumor. És a dir, que les cèl·lules tumorals tenen la capacitat d'adaptar el seu metabolisme.\nGran part dels càncers d'ovari presenta mutacions en els gens BRCA1 i BRCA2, i es poden tractar amb inhibidors de la proteïna PARP, tot i així molts casos progressen i desenvolupen resistències.\nSegons el doctor Francesc Viñals, líder del projecte, el descobriment que posa de manifest l'estudi "obre noves vies per tractar els tumors amb mutacions als gens BRCA1/2, atacant el seu metabolisme", assegura.\nPer això, els investigadors proposen el fàrmac Metformina com a possible tractament, un "potent" inhibidor de la via metabòlica oxidativa que ha mostrat en models animals i cel·lulars la capacitat d'aturar el creixement tumoral a partir de la inhibició de la reparació de l'ADN.\nA més, asseguren que com que és un fàrmac aprovat per al tractament de la diabetis i a més presenta una bona tolerabilitat en els humans, l’aprovació pel seu ús contra aquests càncers "seria més ràpida i requeriria menys inversions".\nHan realitzat l'estudi investigadors del programa ProCURE de l'Institut Català d'Oncologia (ICO), de l'Institut d'Investigació Biomèdica de Bellvitge (IDIBELL), i la Universitat de Barcelona (UB).\nCàncer amb mortalitat elevada\nEl d'ovari és un dels càncers amb la mortalitat més elevada: presenta una supervivència de només el 50% al cap de 5 anys del diagnòstic inicial i causa la mort anual d'unes 300 dones a Catalunya.\nExisteixen dones amb una alta probabilitat de desenvolupar aquest tipus de càncer a causa del fet que han heretat una mutació en el gens BRCA1 o BRCA2 o en altres gens de funcions similars. En conjunt, considerant casos esporàdics (sense antecedents) i familiars (amb mutacions heretades), al voltant de la meitat dels tumors d'ovari presenten alteracions de BRCA1/2.\nEl 75% d'aquest tipus de càncer es detecta en fases avançades de la malaltia, ja que, per una banda, els símptomes que provoca sovint es confonen amb patologies benignes de l'abdomen, i per l'altra, encara no hi ha un programa de cribratge avançat.\nSocietat, oncologia, medicina, càncer d'ovari, Institut Català d'Oncologia, Institut d'Investigació Biomèdica de Bellvitge, Universitat de Barcelona, lluita contra el càncer, càncer


L’AE de Tordera prepara dues sortides al TNC per la temporada vinent - Ràdio Palafolls\nMarc Ferri , juliol 25, 2016\t / 563 0 0\nInici » L’AE de Tordera prepara dues sortides al TNC per la temporada vinent\nAixí ho van informar els membres de la junta directiva als socis durant l’assemblea general de l’entitat.\nLa primera sortida serà per anar a veure L’Aplec del Remei, una sarsuela de Josep Anselm Clavé amb dramatúrgia a càrrec de Josep Maria Miró i direcció de Xavier Albertí. Aquesta peça és coneguda com la primera obra de teatre musical en llengua catalana, i serà interpretada en directe per 43 músics a la sala gran del Nacional.\nDes d’aquest dilluns i fins divendres ja es poden fer les reserves per assistir a la representació, que es durà a terme el diumenge 2 d’octubre i està oberta tant a socis com a totes les persones interessades.\nEl preu, que inclou transport d’anada i tornada i l’entrada al teatre, és de 30€ pels socis i 35€ pels no socis.\nA finals d’any hi ha programada una altra excursió, en aquest cas també al TNC i també a veure un musical. Es tracta de Molt Soroll Per No Res, un dels èxits de la temporada passada que torna a posar l’escenari una barreja ben particular: la comèdia de Shakespeare i les pel·lícules americanes dels anys 50, tot plegat amb música en directe del compositor Cole Porter.\nLa peça està signada per Àngel Llàcer i Manu guix i es podrà veure el diumenge 4 de desembre. El preu de la sortida en aquest cas és de 35€ per als socis i de 40€ per a la resta d’assistents.


La parella que ve - Diari de Girona\nLa parella que ve\njosep guardiola 28.10.2020 | 00:43\nLa parella que ve Diari de Girona\nPotser no hauríem d'esperar que el Girona fes un joc brillant i un futbol per enlluernar, perquè entre altres coses a Segona no ho fa ningú. I potser si ens conforméssim amb un equip que ho lluita tot, fins i tot quan està molt pressionat, llavors com aficionats, seguidors i incondicionals del Girona, seríem feliços. Perquè aquesta segona vessant és la que Francisco sí pot aconseguir amb el seu equip. Ja es va veure al final del curs passat i es torna a veure ara. I és amb aquesta tàctica que es poden guanyar molts punts, que d'altra banda són els que donen bones classificacions i que, de passada, fan que de tant en tant sí surti un partit molt lluït. De fet, amb el triomf, el Girona s'ha instal·lat en una situació de calma i d'autoconfiança. A partir de la tranquil·litat que donen els 12 punts dels darrers 15, l'equip pot viatjar amb la màxima confiança a Almeria i Saragossa, sabent que si manté el nivell alt de treball pot fer molt mal als rivals.\nI mentrestant, en pocs partits s'ha descobert que ja no cal dependre exclusivament de Stuani i això és una gran notícia. Potser no cal esperar que Mamadou Sylla sigui el nou Stuani, però només que faci de Sylla l'equip ja té un argument molt vàlid a l'àrea rival. I encara falten Nahuel, Yoel i la resta de jugadors de la segona línia, com va mostrar Monchu el dia de l'Oviedo.\nI canviant de tema, un nom molt propi d'aquest inici de curs: Ibrahima Kebé. Fins ahir havia jugat en tots els partits, però només en un havia estat titular. Ahir va tornar a sortir en l'onze inicial i a més va completar els 90 minuts per primer cop. Fa tasques tan diverses que és difícil de catalogar, però en tot cas no sembla que sigui un vailet de vint anys acabat d'arribar a la Lliga. Segur que per edat i adaptació viurà algun moment baix, però quan això hagi passat és molt probable que sigui un jugador imprescindible. D'aquella mena de jugadors que brillen per si sols i que amb el seu joc fan que els companys també creixin exponencialment. Vaja, que faria bé Monchu de mimar-lo, perquè d'aquí a unes quantes jornades podem tenir una parella de millennials que sí siguin capaços de donar un impuls de futbol a l'equip.\nUn positiu al Sants obliga a ajornar el partit del Girona B d'aquesta jornada.\nL'equip torna avui a la feina pendent de l'estat físic de Stuani.


Un incendi s’ha declarat aquest matí, a les 6.00h, en un basar a la rambla de Les Bòbiles de Martorell. Fins al lloc dels fets s’hi han desplaçat cinc dotacions de Bombers que han extingit ràpidament les flames, així com dues patrulles de la Policia Local\nPàgina principal >> Les Noticies >> Un incendi s’ha declarat aquest matí, a les 6.00h, en un basar a la rambla de Les Bòbiles de Martorell. Fins al lloc dels fets s’hi han desplaçat cinc dotacions de Bombers que han extingit ràpidament les flames, així com dues patrulles de la Policia Local\nTot el personal de la Briga...\nRàdio Martorell compleix 39...\nL’ONG martorellenca Mans Mercedàries ha celebrat aquesta tarda l’inici del nou curs, en què ha presentat els voluntaris dels propers camps de treball i ha fet un repàs als projectes que actualment té en vigor. I per fer-ho ha recuperat el concert solidari que estava previst per a la Fira de Primavera de Martorell i que va haver-se de posposar arran de la pandèmia. El cantautor islandès Halldór Mar n’ha estat el convidat i protagonista d’una actuació que ha servit per recaptar 1.480 euros per a l’entitat.\nUnes 100 persones han assistit a la cita a la pista d’El Progrés, que s’ha adequat amb la distància de seguretat entre les cadires del públic i gel hidroalcohòlic. També hi havia l’opció d’adquirir les entrades al portal entrades.martorell.cat, tot i que molts assistents les han comprat a la seva arribada. Halldór Mar ha ofert temes dels seus dos discos Winds i Records. L’islandès s’ha ficat el públic a la butxaca amb cançons catalanes que ha adaptat a l’anglès i amb temes en també en anglès.\nUn curs escapçat\nUn dels responsables de Mans Mercedàries, Ton Toset, ha admès que el coronavirus ha tallat per complet les opcions de viatjar a Kenya i seguir amb la construcció de l’Escola Lutgarda, que va ampliar-se per allotjar els cursos d’Educació Primària. Malgrat tot, s’ha pogut acabar el primer pis i ja s’ha començat el segon. Toset ha qualificat “de traca” l’inici del curs, amb el concert d’avui. A banda, ha explicat que han aconseguit finançament per seguir avançant en les obres.\nMontse Torras, cap visible de l’ONG martorellenca, ha exposat que ha estat un estiu diferent per a l’entitat però ha admès que no defalleixen per seguir ajudant a construir l’escola Lutgarda. Torras ha agrait als socis, patrons, entitats i al mateix Ajuntament de Martorell l’ajuda que han rebut. Alhora, ha recordat dues de persones que han traspassat per coronavirus i que eren col·laboradoes de l’entitat, com la religiosa mercedària Montserrat Domènech i el president del CB La Mercè Jordi del Amo. A més, ha obsequiat el batlle, el regidor de Cultura Andreu Gonzalez i els tècnics de la Regidoria de Cultura amb uns regals arribats des d’Àfrica.\nL’alcalde de Martorell, Xavier Fonollosa, ha agraït els regals i ha destacat el treball de l’entitat i ha expressat que és “espectacular, la feina que feu amb totes les famílies i els voluntaris”.\nEn defensa de la cultura segura\nHalldór Mar ha estat el protagonista del concert, que ha començat amb l’adaptació del Qualsevol nit pot sortir el sol, de Jaume Sisa, a l’anglès. Sobre la seva actuació, ha revindicat els actes culturals a l’aire lliure: “en els concerts que s’han fet, amb distància, no ha hagut contagis, i és una llàstima que s’hagin cancel·lat tantes actuacions”.\nAquesta ha estat la tercera vegada que Halldór Mar ha visitat Martorell, tot i que mai abans havia trepitjat la pista del Progrés. L’islandès ja prepara el seu nou disc i espera poder tancar-lo a finals de 2020 i presentar-lo el proper estiu.\nEnviant desde: 185.191.171.10


Endesa soterra les línies de baixa tensió del Parc Natural - Garrotxa Digital\nEndesa soterra les línies de baixa tensió del Parc Natural\nComentaris tancats a Endesa soterra les línies de baixa tensió del Parc Natural\nEndesa ha finalitzat recentment els treballs de millora de part de la xarxa de baixa tensió que discorre per zones boscoses i dins del Parc Natural de la Zona Volcànica de la Garrotxa, amb l’objectiu d’integrar la xarxa elèctrica al seu entorn natural. Alhora, el reforç de la xarxa permet millorar la qualitat del subministrament als clients d’aquesta població. En concret, l’actuació ha consistit en la substitució de diferents trams de línies aèries de baixa tensió convencionals -que consten de tres cables paral·lels- per dos quilòmetres i mig d’un nou sistema de xarxa trenada, fet que representa una reducció important de les mides i l’amplitud física de la línia, de manera que se’n redueix notablement el seu impacte visual. A més, aquest tipus de disseny minimitza també el risc d’incendi forestal.\nL’Institut Garrotxa lidera un projecte innovador basat en la reutilització del plàstic\nSant Jaume de Llierca també homenatja la gent gran del municipi\nAquest diumenge, Sant Jaume de Llierca també ha homenatjat als més grans del municipi. A diferència de l’any passat, que a causa de la pandèmia no es va poder realitzar, enguany la celebració no ha estat de caràcter multitudinari però ha comptat amb tres…


Jacques-Louis David - Viquipèdia, l'enciclopèdia lliure\n(S'ha redirigit des de: Jacques Louis David)\nJacques-Louis David (París, 30 d'agost de 1748 – Brussel·les, 29 de desembre de 1825) va ser un pintor francès que va influir decisivament en el desenvolupament de l'estil neoclàssic, sent considerat el més prominent pintor de l'època. En la dècada del 1780 la seua cerebral aproximació a la pintura històrica va marcar el canvi de gust, que es va allunyar de la frivolitat del rococó i va evolucionar cap a la severitat i l'austeritat, connectant amb el clima moral dels darrers anys de l'Antic Règim.\n30 agost 1748\n29 desembre 1825 (77 anys)\nGrave of Jacques-Louis David (en) , B plot 184 G2\ncementiri de Père-Lachaise, 56\n35è President de la Convenció Nacional\n5 gener 1794 – 20 gener 1794\n← Georges Couthon – Marc-Guillaume-Alexis Vadier →\nFrançois-Édouard Picot../... 25+\n(1785) El jurament dels jurasis\n(1788) Portrait of Antoine-Laurent Lavoisier and his wife (en)\n(1793) La mort de Marat\n(1801) Napoleó travessant els Alps\n(1808) La coronació de Napoleó\nArxius Nacionals de França, dossier (en) [ MC/ET/CVIII/854]\nMarguerite-Charlotte Pécoul (1782, 1796–)\nMés endavant, David va esdevenir un partidari actiu de la Revolució Francesa i amic de Maximilien de Robespierre, convertint-se en el dictador de les arts sota la República. Empresonat arran de la caiguda de Robespierre, no va tardar a alinear-se de nou amb el règim emergent, el del nou Imperi de Napoleó I. En aquesta època va desenvolupar l'anomenat 'Estil Imperi', notable pel seu ús de càlids colors venecians. Va tenir un gran nombre de deixebles que van fer d'ell el personatge més influent de l'art francès en el Segle XIX, especialment pel que feia a la pintura acadèmica de saló.\nJacques-Louis David va nàixer a París, al si d'una família benestant, el 30 d'agost de 1748. Quan tenia al voltant de nou anys, son pare va morir en un duel, i sa mare el va deixar sota la cura d'uns oncles arquitectes, els quals li van proporcionar una excel·lent educació al Collège des Quatre-Nations, tot i que mai no va ser un bon estudiant; tenia un tumor que li dificultava la parla, i sempre estava enfeinat dibuixant. Omplia els quaderns amb dibuixos, i va arribar a dir, "Sempre m'amagava darrere de la cadira de l'instructor, dibuixant durant tota la classe". Aviat va decidir que volia ser pintor, però tant els seus oncles com sa mare el volien arquitecte. També aviat va poder contrarestar amb èxit aquesta oposició, i va començar a estudiar amb François Boucher, el pintor francès més important de l'època, que era també un parent llunyà. Boucher va ser un pintor Rococó, tot i que va anar canviant d'estil i esdevenint més clàssic. Aquest va decidir, en lloc de quedar-se a David sota la seua tutela, enviar-lo amb el seu amic Joseph-Marie Vien, un pintor mediocre, però que també va abraçar la reacció neoclàssica font al rococó. Ací, David va tenir l'oportunitat d'assistir a l'Académie de peinture et de sculpture, situada en el palau del Louvre.\nVa presentar-se al Prix de Rome, el que significava l'obtenció d'una beca per a una estada a l'Acadèmia Francesa de Roma, quatre vegades entre 1770 i 1774. Una vegada, segons la llegenda, va perdre perquè no ho havia consultat amb Vien, membre del jurat. Una altra vegada va perdre perquè altres estudiants havien estat competint durant anys, i Vien sentia que l'educació de David podia esperar davant d'aquells mediocres pintors. En protesta, David va iniciar una vaga de fam. Finalment va guanyar el premi l'any 1774. Normalment hauria d'haver assistit a altra escola, abans d'anar a l'Acadèmia Francesa de Roma, però la influència de Vien el va deslliurar d'aquest requisit. Va viatjar a Itàlia amb Vien l'any 1775, perquè Vien havia estat nomenat director de l'Acadèmia Francesa de Roma. A Itàlia, David va poder contemplar les obres mestres de l'art clàssic i les restes arqueològiques de la ciutat. Va omplir dotze quaderns d'esbossos amb material que utilitzaria durant la resta de la seua vida. També va poder estudiar els grans mestres de la pintura italiana, sentint-se atret especialment, entre d'altres, per l'obra de Rafael. L'any 1779 va visitar les ruïnes de Pompeia, i va mostrar-se'n meravellat. Després d'aquestes experiències, el seua afany va ser revolucionar el món artístic amb els conceptes "eterns" del classicisme.\nDibuix preparatori del quadre El jurament del Joc de Pilota (1791).\nEls estudiants companys de David en l'Acadèmia el van trobar de difícil tracte, tot i reconèixer el seu geni. Li va ser permès romandre a l'Acadèmia un any addicional, però després de 5 anys a Roma va tornar a París. Ací va trobar persones disposades a exercir la seua influència en favor d'ell, i va ser escollit membre de l'Acadèmia Reial. Va enviar dues pintures a l'Acadèmia Reial, i ambdues van incloses en el Saló de París de 1781, un gran honor. Va ser molt estimat pels seus col·legues, però en l'Acadèmia va haver certa prevenció envers l'exitós jove nouvingut. Després del Saló, el rei va atorgar-li allotjament en el Louvre, un antic i desitjat privilegi reservat als grans artistes. Quan el contractista dels edificis reials, M. Pecol, va entrar en contacte amb David, va proposar-li que es casara amb la seua filla, Marguerite Charlotte. Aquest matrimoni va proporcionar a Davis diners i, amb el temps, quatre fills. El govern li va encarregar el quadre "Horaci defensat per son pare", i David va decidir ràpidament que "Només a Roma puc pintar romans." El seu sogre li va proporcionar els diners necessaris per al viatge i David, amb la seua muller i tres dels seus deixebles (aleshores comptava entre 40 i 50 estudiants) va traslladar-se a Roma. Justament, un dels tres deixebles que el van acompanyar, Jean-Germain Drouais, va ser el guanyador del Prix de Rome aquell any.\nA Roma, va pintar el famós quadre El jurament dels Horacis. Els mateixos temes i motius retornarien algunes de les seues darreres obres com ara El jurament del Joc de Pilota i Distribució d'Àguiles. Mentre El jurament dels Horacis i El jurament del Joc de Pilota palesen la importància de l'auto-sacrifici respecte a la pàtria, la Distribució d'Àguiles posa l'accent en l'auto-sacrifici respecte a l'Emperador (Napoleó) i la importància de la glòria militar.\nDavid va postular-se per a director de l'Acadèmia Francesa de Roma l'any 1787, càrrec que desitjava ferventment, però va ser rebutjat en ser considerat massa jove. La situació es va reperir en els anys immediatament posteriors.\nLa mort de Sòcrates (1787)\nEn el Saló de 1787, va exposar la seua famosa Mort de Sòcrates. "Condemnat a mort, Sòcrates, fort, tranquil i en pau, discuteix sobre la immortalitat de l'ànima. Envoltat per Critó, els seus afligits amics i deixebles, està ensenyant, filosofant, i de fet, donant gràcies al Déu de la Salut, Asclepi, pel brevatge de cicuta que li assegurarà una mort tranquil·la… Plató (no present quan Sòcrates va morir) està representat com un home vell assegut al peu del llit." Els crítics van comparar "Sòcrates" amb els frescos de Miquel Àngel per a la Capella Sixtina i les Stanze de Rafael, i un d'ells, després de visitar el Saló, va qualificar el quadre com "perfecte en tots els sentits". Denis Diderot va dir que semblava copiat d'antics baixos relleus.\nLa seua següent obra va ser Els lictors portant a Brut els cossos dels seus fills. Aquesta obra va tenir una gran repercussió en l'època. Abans de l'obertura del Saló, havia esclatat la Revolució Francesa. L'Assemblea Nacional s'havia establert i la Bastilla havia caigut. La cort reial no volia cap mena de propaganda que poguera agitar les masses, de manera que es va establir una estricta censura de les obres d'art abans de ser exposades. Alguns retrats de gent important van ser bandejats. Quan els periòdics van anunciar que l'exhibició d'Els lictors portant a Brutus els cossos dels seus fills havia estat prohibida, el poble es va sentir ultratjat i finalment la pressió va fer cedir als reialistes. El quadre va ser exposat al Saló, protegit per estudiants d'art. L'obra representa a Luci Juni Brut, cònsol romà, lamentant-se de la mort dels seus fills. Aquests s'havien aixecat contra la República, amb l'objectiu de restaurar la monarquia, i son pare va ordenar la seua mort. Així, Brut va ser un heroic defensor de la República, i va haver de pagar-hi amb la vida dels seus fills. A la dreta, la mare sosté les dues filles i l'àvia, cap a la dreta, es tapa la cara amb angoixa. Brut es troba assegut a l'esquerra, sol, afligit, però pensant que ha fet el millor per al seu país. El conjunt era un símbol republicà, i òbviament amb un gran significat en aquells turbulents anys a França.\nAl principi, David va ser partidari de la Revolució, amic de Robespierre i convençut jacobí. Mentre altres estaven abandonant el país a la recerca de noves i majors oportunitats, David hi va romandre, ajudant a bastir el nou ordre. En realitat el seu capteniment va ser curiós: hi havia més oportunitats per a ell sota el rei que amb la nova situació. S'ha suggerit que el seu amor pel període clàssic el va fer estimar tot allò que se'n podia relacionar, incloent-hi el govern republicà. Potser la clau rau en la seua personalitat. Sense dubte, la seua sensibilitat artística, el temperament apassionat, les seues volàtils emocions, l'entusiasme ardent i l'orgullosa independència, van poder portar-lo a girar-se contra l'ordre establert, tot i que això tampoc no explique la seua devoció pel règim republicà. Tampoc les vagues afirmacions a propòsit de la seua "punyent ambició... i singular fortalesa de propòsit" expliquen les seues connexions revolucionàries. Aquells que el van conèixer van assegurar que el seu "generós ardor", l'elevat idealisme i el seu entusiasme, tot i que de vegades fanàtic, més que la recerca de l'interès personal, van motivar les seues activitats durant aquest període.\nEls lictors portant a Brut els cossos dels seus fills (1789)\nAviat, David va començar a adreçar els seus atacs a la Reial Acadèmia de Pintura i Escultura. Al principi, aquests atacs probablement van ser causats per la hipocresia de l'organització, i per la posició contrària que mantenia envers el treball personal de l'autor, com ja s'ha vist en episodis previs de la seua vida. La Reial Acadèmia estava farcida de reialistes, i els intents de reforma de David no van ser ben rebuts. No obstant això, la situació estava en contra d'aquest símbol de l'antic règim, i l'Assemblea Nacional va ordenar que s'hi introduïren canvis per adaptar-la a la nova constitució.\nAleshores, David va encetar una tasca que més tard hauria de perseguir-lo: propaganda per a la nova república. El quadre de Brut va ser exhibit durant la interpretació de l'obra de teatre Brutus, del famós Voltaire. El poble hi va respondre amb tumultuosos signes d'aprovació. El 20 de juny de 1790, anniversari del primer acte de desafiament contra el rei, es va celebrar el jurament del Joc de Pilota. Volent commemorar l'esdeveniment amb un quadre, els jacobins, revolucionaris que s'havien estat reunint en el Monestir Jacobí, van decidir triar el pintor amb un geni que "anticipara la revolució". David hi va acceptar, i començà a treballar en un llenç d'enormes proporcions. La pintura mai no va ser conclosa, potser a causa de la seva desmesurada mida (aproximadament 10,5 m. x 11 m.) i perquè la gent que hi havia de posar va desaparèixer durant el Regnat del Terror, però es conserven diversos esbossos complets.\nQuan Voltaire va morir, l'any 1778, l'Església li va denegar un funeral cristià, i el seu cos va ser soterrat al costat d'un monestir. Un any més tard, els antics amics de Voltaire iniciaren una campanya per a aconseguir que el seu cos reposara al Panteó, que com a propietat de l'Església havia estat confiscat pel govern francès. David va ser escollit per a encapçalar el comitè organitzador, una desfilada pels carrers de París fins al Panteó. Malgrat la pluja i l'oposició dels conservadors, que criticaven la despesa pública que significava l'acte, la processó va tenir lloc. Més de 100.000 persones van contemplar al "Pare de la Revolució" en el camí vers la seua tomba definitiva. Va ser el primer de molts esdeveniments organitzats per David per a República. Va responsabilitzar-se de l'organització de cerimònies d'homenatge a màrtirs que havien mort lluitant contra els reialistes. Aquesta mena de funerals recordaven les cerimònies religioses de les antigues Grècia i Roma anomenades Saturnàlies.\nL'any 1791, el rei va intentar fugir del país, i l'emperador d'Àustria va anunciar la seua intenció de restaurar la monarquia. En reacció, el poble va arrestar el rei. La monarquia va ser finalment abolida l'any 1792. Quan la Convenció Nacional va celebrar la seua primera reunió, Davit hi estava assegut al costat dels seus amics Jean-Paul Marat i Robespierre. En la Convenció, David es va guanyar aviat el sobrenom de "terrorista ferotge". Immediatament, els agents de Robespierre van descobrir una cambra secreta del rei, i van demostrar que aquest conspirava per fer caure el govern. Es va demanar l'execució del monarca. La Convenció Nacional va sotmetre a votació la sort de Lluís XVI i David va votar la sentència de mort, cosa que va provocar que la seua muller, una reialista, es divorciara d'ell.\nQuan va morir Lluís XVI, el 2 de gener de 1793, un altre home també moria — Louis Michel Le Peletier de Saint-Fargeau. Le Peletier va ser assassinat per un guàrdia reial, en venjança per haver votat a favor de l'execució del rei. David va ser designat per a organitzar el funeral i va pintar Le Peletier assassinat. En aquest quadre, l'espasa de l'assassí podia veure's penjada per un pèl de crinera sobre el cos de Le Peletier, un concepte inspirat en la proverbial espasa de Damocles, que il·lustrava la inseguretat del poder i la posició. També subratllava el coratge demostrat per Le Peletier i els seus companys en desfer-se d'un rei opressor. En l'espasa s'hi trobava una peça de paper en què hi havia escrit ‘Vote per la mort del tirà’, i com a tribut, en el cantó inferior dret, David va fer la inscripció: ‘David a Le Peletier. 20 de gener de 1793’. La pintura va ser destruïda més tard per una filla reialista de Le Peletier, i només és conegut a través d'un gravat i per descripcions dels contemporanis. No obstant això, aquesta va ser una important obra en la carrera de David, perquè va ser el seu primer quadre acabat sobre un tema de la Revolució, fet en menys de tres mesos, i va suposar un procés de regeneració que culminaria amb La mort de Marat.\nEl 13 de juliol de 1793, va ser assassinat Marat per Charlotte Corday, una dona pertanyent a un partit oposat, el nom de la qual es pot llegir la nota que sosté Marat en el subsegüent quadre de David, La mort de Marat. De nou, David va organitzar un espectacular funeral, i Marat va ser soterrat al Panteó. Marat va morir en la banyera, escrivint. David volia portar el cos el Marat submergit en la banyera durant el funeral, però el cos havia començat el procés de putrefacció. En lloc d'això, el cos de Marat va ser ruixat periòdicament amb aigua i així el públic va poder contemplar les despulles amb totes les ferides obertes. La mort de Marat, potser el quadre més cèlebre de David, ha estat anomenat la Pietà de la Revolució. Abans de presentar el quadre a la Convenció, David va dir "Ciutadans, el poble estava de nou cridant al seu amic; va deixar anar la seua veu desolada: David, prent els teus pinzells... Jo vaig escoltar la veu del poble, i hi vaig obeir". David va haver de treballar ràpidament, i el resultat va ser una imatge senzilla i punyent.\nDesprés d'executar al rei, va esclatar la guerra entre la nova República i les principals potències europees, i la pobresa es va estendre per la França en guerra. El Comitè de Salvació Pública, encapçalat per Robespierre, que havia esdevingut el virtual dictador del país, va establir el racionament de blat a París. El comitè va ser sever; Maria Antonieta va ser condemnada a la guillotina, un esdeveniment recordat en un famós esbós de David. Guillotines portàtils van començar a tallar caps de generals caiguts, aristòcrates, capellans i tota mena d'enemics. David va organitzar la seua última cerimònia: el festival de l'Ésser Suprem. Robespierre s'havia adonat de la tremenda força propagandística d'aquesta mena de cerimònies, i va decidir crear una nova religió, mesclant idees morals amb conceptes republicans, basant-se en els treballs de Rousseau, i de la qual el mateix Robespierre seria el sacerdot suprem. Aquest procés havia començat amb la confiscació de propietats de l'església i amb l'obligació que els capellans juraren la república. Els festivals, anomenats "fêtes", serien el mètode d'adoctrinament. El dia assenyalat, 20 de pradal segons el Calendari republicà francès, Robespierre va parlar, va descendir unes escales i amb una torxa que el mateix David li va lliurar, va calar foc a una imatge de cartró que simbolitzava l'ateisme, revelant-ne davall una imatge de la Saviesa. El festival va accelerar la caiguda dels "incorruptible". Més tard, hom ha vist com els mètodes de David han estat usats per Lenin, Mussolini i Hitler. Aquests actes de propaganda massiva van unir el poble. França va intentar exportar aquesta mena de festivals als Estats Units d'Amèrica, però aviat es va rebre la notícia que "en realitat, aquests mètodes, excel·lents a França, on les masses hi prenien part activament, tenien a Amèrica un aire trist."\nAviat, la guerra va començar a anar bé; les tropes franceses van travessar Bèlgica, i l'estat d'emergència que havia forçat al Comitè de Salut Pública a prendre el control va desaparèixer. Aleshores, els conspiradors van capturar Robespierre a la Convenció Nacional. Durant la detenció, David va cridar al seu amic "si beus cicuta, jo la beuré amb tu." Després d'aquestes emocions, va caure malalt, i no va assistir a la sessió de la vesprada, el que va salvar-lo de ser guillotinat en companyia de Robespierre. David va ser arrestat i enviat a la presó, on va pintar el seu autoretrat, i també el del seu carceller.\nDesprés de rebre la visita de la seua muller a la presó, David va concebre la idea de contar la història de les sabines. S'ha dit que Les sabines demanant la pau interposant-se entre els combatents, també anomenat La intervenció de les sabines, va ser pintat en honor de la seua muller, amb el tema de l'amor que preval sobre el conflicte. La pintura també es considera una crida a la unitat del poble després del vessament de sang revolucionari.\nAquesta obra va cridar l'atenció de Napoleó. La història del quadre és aquesta: "Els romans havien raptat les filles dels seus veïns, les sabines. Per a venjar aquest rapte, els sabins van atacar Roma, tot i que no immediatament – mentrestant, Hersilia, filla de Taci, líder dels sabins, s'havia casat amb Ròmul, el cap dels romans, i tenien dos fills. En el quadre es veu a Hersilia, entre son pare i el seu marit, demanant als combatents que no deixen vídues matant als seus esposos o òrfenes matant els seus pares. Altra dona sabina s'uneix a les seues exhortacions." Durant aquest temps, els màrtirs de la revolució van ser trets del Panteó i soterrats en una fossa comuna, i les estàtues revolucionàries van ser enderrocades. Quan David va ser finalment alliberat, el país havia canviat. La seua esposa va ser especialment activa per a alliberar a David, i ell li va escriure cartes confessant-li que mai no havia deixat d'estimar-la. Es van tornar a casar l'any 1796. Finalment, completament rehabilitat en la seua posició, es va retirar al seu estudi, va prendre deixebles i va abandonar la política.\nEn una de les grans coincidències de la història, l'estret lligam de David amb el Comitè de Salut Pública durant el Terror va resultar en la seua signatura de la sentència de mort d'un tal Alexandre de Beauharnais, un noble menor. La vídua de De Beauharnais, Rose-Marie Josephe de Tascher de Beauharnais seria coneguda posteriorment com a Josephine Bonaparte, Emperadriu dels Francesos. Va ser justament la seua coronació pel seu marit, Napoleó I, l'escena que David va pintar de manera tan memorable en el quadre Coronació de Napoleó i Josefina, 2 de desembre de 1804.\nDavid havia estat un admirador de Napoleó des del seu primer encontre, impressionat per les seues faccions clàssiques. Va demanar una sessió de posat a l'ocupat i impacient general, i va poder prendre'n un esbós l'any 1797. Fou capaç d'acabar la cara de Napoleó, però el seu cos, al quadre que el representa signant la pau amb Àustria, roman inacabat. Napoleó tenia una gran estima per David, i li va demanar que l'acompanyara a Egipte l'any 1798, però David va refusar-hi, al·legant que era massa vell per a aquella aventura, i hi va enviar a un estudiant seu: Antoine-Jean Gros.\nNapoleó travessant els Alps (1801)\nDesprés del reeixit colp d'estat de 1799, Napoleó, com a Primer Cònsol va encomanar a David una obra commemorativa de la seua arriscada travessia dels Alps. La travessia del Pas de Sant Bernat havia permès als francesos sorprendre l'exèrcit austríac i sortir victoriosos de la Batalla de Marengo, el 14 de juny de 1800. Tot i que Napoleó havia creuat els Alps sobre una mula, va demanar ser «pintat flegmàtic sobre un cavall feréstec». David va acomplir la comanda amb Napoleó travessant els Alps. Després de la proclamació de l'Imperi, l'any 1804, David va esdevenir el pintor oficial de la cort.\nA David se li va fer l'encàrrec de pintar La coronació de Napoleó a Notre Dame. Se li va permetre assistir a l'esdeveniment. També se li van proporcionar plànols de Notre Dame, i els participants van posar per a ell individualment en el seu estudi, tot i que l'Emperador no ho va fer (l'única vegada que va posar per a ell de manera individual va ser l'any 1797). Finalment David va aconseguir un posat privat de l'Emperador amb l'Emperadriu Josefina i la germana de Napoleó, Caroline Murat, mitjançant la intervenció del llavors comissionat d'art, el mariscal Joachim Murat, cunyat de l'Emperador. Com a fons, David va triar el cor de Notre Dame i els seus ocupants. El Papa va acudir també a posar, i realment va beneir David. Napoleó va anar a veure el pintor, va contemplar el llenç durant una hora i va dir "David, et salude". David va haver de refer diferents parts del quadre degut als capritxos de Napoleó. Com a pagament va rebre només 24.000 Francs.\nDesprés que els Borbons tornaren al poder, David era a la llista de bonapartistes i antics revolucionaris proscrits, ja que durant la Revolució Francesa havia votat per l'execució de Lluís XVI, germà gran del nou rei, Lluís XVIII. Aquest, però, oferí al pintor l'amnistia i fins i tot un càrrec com a pintor de la Cort, que David rebutjà, preferint autoimposar-se l'exili a Brussel·les (1816). Allí pintà Cupidon et Psyché, i hi visqué plàcidament els darrers anys de la seua vida al costat de la seua esposa (amb qui s'havia tornat a casar) acompanyat per altres exiliats, com Barère o Sieyès. Es dedicà preferentment a fer pintures en petita escala d'escenes mitològiques, i retrats de l'alta societat brussel·lesa, i d'altres emigrats napoleònics, com el comte Gérard o el mateix Sieyès.\nVa començar la seva darrera obra, Mars désarmé par Vénus et la Grâce el 1822, i l'acabà l'any abans de la seva mort. David volia superar-se novament i el desembre del 1823 escrigué: «Aquesta és l'última pintura que vull realitzar, i vull que supere el que he fet. Hi posaré la data dels meus 75 anys i mai més no tornaré a agafar el pinzell». El tema procedia de la mitologia grega, David seguia fidel a la llegenda. «Els colors seran translúcids i perlats, com si pintara en porcellana». La pintura fou mostrada a Brussel·les primer i a París després, i els seus antics deixebles es congregaren per admirar-la. L'exposició recaptà 13.000 francs nets, cosa que vol dir que tingué més de 10.000 visitants, una quantitat molt gran per a l'època.\nSortint un dia del teatre, un carruatge el colpejà i el 29 de desembre del 1825 David morí per complicacions cardíaques. Un cop mort, alguns dels seus retrats es van vendre a l'encant a París, a poc preu. La seva famosa pintura de Marat es va mostrar en una habitació tancada, per no ofendre el públic. No es permeté que el cos del pintor entrés a França, de manera que les seves despulles foren enterrades a Brussel·les, per bé que el seu cor es conserva al cementiri parisenc del Père-Lachaise.\nAndròmaca plora a Hèctor (1783)\nRetrat de Monsieur Lavoisier i la seua muller (1788)\nEls amors de Paris i Hèlena (1788)\nLa intervenció de les sabines (1796-1799)\nLa coronació de Napoleó, (1806)\nNapoleó en el seu estudi (1812)\nLeònides a la Termòpiles (1814)\nAutoretrat de Jacques-Louis David, (1794)\n↑ Honour, Hugh; Fleming, John. Historia mundial del arte (en castellà). Ediciones AKAL, 2004, p.627. ISBN 8446020920.\nSchnapper, Antoine, David témoin de son temps, Office du Livre, Friburg, (1980)\nDelécluze, E., Louis David, son école et son temps, París, (1855) reedició Macula (1983)\nSahut, Marie-Catherine & Régis Michel, David, l'art et le politique, coll. Découvertes Gallimard (n° 46), éditions Gallimard et RMN París (1988)\nBordes, Philippe, David, éd. Hazan, París (1988)\nLévêque, Jean-Jacques, Jacques-Louis David édition Acr París (1989)\nNoël, Bernard, David, éd. Flammarion, París (1989)\nDavid contre David, actes du colloque au Louvre du 6-10 décembre 1989, éd. R. Michel, París (1993)\nMalvone, Laura, L'Évènement politique en peinture. A propos du Marat de David a Mélanges de l'Ecole française de Rome. Italie et Méditerranée 106, 1 (1994)\nChodorow, Stanley, et al. The Mainstream of Civilization. Nova York: The Harcourt Press (1994) pg. 594\nRosenberg, Pierre, Prat, Louis-Antoine, Jacques-Louis David 1748-1825. Catalogue raisonné des dessins, 2 volumes, éd. Leonardo Arte, Milà (2002)\nRosenberg, Pierre, Peronnet, Benjamin, Un album inédit de David a Revue de l'art, n°142 (2003-4), pp. 45–83 (completa la referència prèvia)\nVanden Berghe, Marc, Plesca, Ioana, Nouvelles perspectives sur la Mort de Marat : entre modèle jésuite et références mythologiques, Bruxelles (2004) / New Perspectives on David's Death of Marat, Brussel·les (2004) - article online a www.art-chitecture.net/publications.php\nVanden Berghe, Marc, Plesca, Ioana, Lepelletier de Saint-Fargeau sur son lit de mort par Jacques Louis-David : saint Sébastien révolutionnaire, miroir multiréférencé de Rome, Brussel·les (2005) - article online a www.art-chitecture.net/publications.php\nThe Death of Socrates, accés el 29 de juny de 2005. New York Med.\nJacques-Louis David, a An Abridged History of Europe, accés el 29 de juny de 2005\nJ.L. David on CGFA, accés el 29 de juny de 2005\nJacques-Louis David a Olga's Gallery\nJacques-Louis David a "History of Art"\nsmARThistory: Mort de Sòcrates\nObtingut de «https://ca.wikipedia.org/w/index.php?title=Jacques-Louis_David&oldid=25898040»\nDarrera modificació: 3 gen 2021 a les 15:09


EL JOC BRUT D´ESPANYA - Diari de Girona\nEL JOC BRUT D´ESPANYA\nJAUME FÀBREGA L'especialitat d'Espanya és el joc brut contra Catalunya. El diari nacionalista espanyol, i socialista -que tot va junt-, "El País" del dia 23.12.12 confirma aquest joc brut d'Espanya envers Catalunya. De fet, el diari ha descobert la sopa d'all. I no publica aquesta informació per cap amor sobtat per la democràcia o per Catalunya -que no el té-, sinó per un atac de banyes en relació a "El Mundo", que ocupa l'atenció de l'opinió de Madrid.\nEl joc brut d'Espanya es basa en un procés intens i extens d'intoxicació -ja que ara no poden utilitzar l'exèrcit- que, com a pràctica habitual de l'Estat, existeix des del segle XVI. Hi ajuden molts intel·lectuals, acadèmics, escriptors, cineastes, gent de teatre i de l'espectacle, que denigren Catalunya i els catalans també des d'aquell segle. Només cal recordar Quevedo, que va escriure, entre altres floritures dedicades a Catalunya, "el catalán, cuando nace, es un ladrón de tres manos". Fan servir -fins i tot avant la lettre- les tècniques de Sèrbia i de l'Alemanya nazi per ridiculitzar i denigrar l'"ene?mic", fer boicots als seus productes, propagar mentides, insultar els que parlen català dient que són "paletos", "aldeanos", "garrulos" i un conjunt de paraules denigratòries que només la llengua espanyola posseeix amb tanta generositat. Per postres, quan escrivim aquestes coses, objectivament constatables, alguns castellans que fan de forces d'ocupació ho consideren una "ofensa"! L'autèntica ofensa -a tot un poble, i als demòcrates ?espa?nyols, que n'hi ha- són aquestes pràctiques, així com la de les invasions, assassinats de Presidents de la Generalitat, dictadures, divisió del territori en dos (Tractat dels Pirineus), intent d'extermini de la llengua i altres pràctiques criminals a què Espanya ens ha sotmès.\nAquest joc brut es basa en informacions falses, muntatges policials al marge de la llei (ells que diuen que cal aplicar la llei, en relació al Referèndum!), infiltracions doloses als Mossos d'Esquadra, i el més greu, segons el diari espanyol -i no ho diem nosaltres- és que el Ministerio del Interior ni ho sanciona, ni ho desaprova ni ho controla. Aquestes manifestacions repugnants han crescut exponencialment arran de la manifestació multitudinària i transversal de l'11 de setembre. S'han mantingut, han augmentat i augmenten després de les darreres eleccions i després del pacte de govern entre CIU i ERC. "El País" parla, en efecte, de l'elaboració d'informes sense proves que són filtrats als mitjans especialitzats en l'odi a Catalunya, o de l'anomenada caverna mediàtica.


Contes de reis, contes de pares – Mirmiga, la formiga que amaga llibres dins del cau!\n25 Mai 2013 biblioconstanti General\nUn dijous més he tingut visita a la biblioteca.\nEls primers en arribar han estat els lleopards de l’escola Bergadà, de P4B. La Lídia els ha explicat contes on els protagonistes son persones que tenim molt aprop: pares, mares i avis. I tu, amb qui vius?\nEm va agradar molt la història El meu pare va ser rei. A aquest pare el van nomenar rei, i és clar, cada vegada era més gros i estava més ocupat, de manera que ja no tenia temps per jugar amb el seu fill, i a més va haver d’anar a viure sol a un castell perquè a casa no hi cabia. Finalment, es va adonar que preferia deixar de ser rei i poder tornar a casa i estar amb seva familia cada dia. De vegades, les coses no són tan boniques com semblen a primer cop d’ull: la bona companyia… no tot pot pagar-se amb diners!\nMés tard, quan van arribar els nens i nenes de 1A, també de l’escola Bergadà, la Lídia va preguntar-los si creuen que els pares no s’equivoquen mai. Tu que en penses? Vam estar-ho discutint una estona, i per això després ens va explicar la història de La princesa de la sal. “Pare: jo t’estimo tant com… la sal!” i el pare va pensar que la sal és una cosa molt barata i molt poca cosa, però quan va haver de menjar sense sal va trobar-ho tot d’allò més insípid, i va comprendre que hi ha coses petites que gairebé no veiem però que acaben sent importants per al dia a dia. De vegades, només valorem les coses quan les trobem a faltar.\nRecordeu que aquest conte, i molts d’altres com Els tres porquets, Pinotxo, la Caputxeta vermella, etc els podeu trobar a l’apartat de “Contes populars” de la biblioteca.\nRes més, vaig a mirar una estoneta unes revistes, igual que van fer ells abans de marxar.\nUs espero aviat. Petonets amb gust de sal.


Guardiola conquereix Manchester - Regió7 :: El Diari de la Catalunya Central\nGuardiola conquereix Manchester\nEl City s'emporta el derbi davant un United de Mourinho que va oferir una imatge molt pobra en la primera meitat\nefe | manchester 11.09.2016 | 08:02\nGuardiola va viure una estrena somiada en el seu primer derbi de Manchester. El City va sotmetre el United a Old Trafford, El teatre dels somnis que va contemplar el nou cara a cara entre el tècnic de Santpedor i José Mourinho, en la primera cita d'ambdós a la Premier League, inclinat clarament al costat del preparador català.\nEls citizens van consolidar el seu lideratge en la competició anglesa, on comptabilitzen els seus partits per victòries, i van rendibilitzar especialment el rendiment ofert en la primera meitat, on van ser clarament superiors a un rival encara per fer, carregat de grans jugadors però sense una determinació clara per imposar el seu joc.\nEl United, que també va afrontar el xoc invicte, va encaixar la primera ensopegada del curs. Va sobreviure fins al final per la seva fe i empenta, estimulat per la curta diferència d'un marcador que va merèixer ser més ampli i per les indecisions del porter rival, el xilè Claudio Bravo, que va debutar amb el peu esquerre.\nGuardiola i Mourinho es van mostrar fidels als seus principis. La pilota va ser bàsicament per al conjunt visitant, acaparat pel City al ritme imposat per David Silva, que va marcar la direcció del partit. Els reds es van veure superats al mig del camp i la seva resistència va durar un quart d'hora, el que va trigar Iheanacho a trobar De Bruyne, que va superar els centrals i De Gea.\nNo va tenir resposta el United, i tampoc Mourinho. I no només van fer aigües al mig del camp, sinó que també en defensa, com es va evidenciar en el segon gol. De Bruyne va enviar un xut al pal, i Iheanacho va recollir el rebot tot sol per fer el segon.\nL'esperança la dóna Bravo\nEls locals es van retrobar amb el partit gairebé sense voler. Gràcies a un error de Bravo, que tres minuts abans del descans va ser incapaç d'interceptar una pilota aèria sense complicacions que va acabar a les botes d'Ibrahimovic, que va aprofitar el regal.\nEl gol va estimular els locals, que van millorar a la segona meitat però sense poder aturar els contracops del City. Tot i l'empenta dels de Mourinho, el tercer gol dels de Guardiola sempre va estar més a prop que l'empat.


El Suprem revisa els recursos contra la condemna a Urdangarín - À Punt\nEl Suprem revisa els recursos contra la condemna a Urdangarín\nEl Suprem decidirà si manté, redueix, anul·la o endureix les condemnes del cas Nóos.\n20 de març 2018 - 07:38\nEl Tribunal Suprem celebra dimecres a partir de les 10.15 hores la vista pública dels recursos presentats contra les condemnes que va imposar l´Audiència de Palma en el cas Nóos, entre les quals hi ha les de Iñaki Urdangarin. A més del marit de la infanta Cristina de Borbó, hi han presentat recurs la Fiscalia, l´advocacia de l´Estat, Diego Torres exsoci d´Urdangarín i Jaume Matas, expresident de les Illes Balears.\nEn la sentència del cas Nóos, l´Audiència va condemnar set del díhuit acusats. No obstant això, només tres d´ells van rebre penes que implicarien l´ingrés den la presó en el cas que el Suprem les conforme: Urdangarín fou condemnat a sis anys i tres mesos de presó; el seu exsoci, Torres, a huit anys i sis mesos i l´exministre i expresident Matas a tres anys i huit mesos.\nDel resutat de la vista, que és pública, depén que els tres entren o no en presó. El fiscal, en el seu recurs, demana a la sala augmentar la pena d´Urdangarín a 10 anys de presó. L´advocacia de l´Estat sol·licita que incrementen en 10 mesos la pena al cunyat del rei Felip VI. L´exduc de Palma va ser condemnat per prevaricació, malversació, frau i tràfic d´influències.\nEn el cas d´una sentència desfavorable que encara tardarà setmanes a fer-se pública encara és possible recórrer, per exemple al Tribunal Constitucional, que podria, o no, suposar una suspensió temporal de condemna.


La Xarxa CCWorld compte des del seu inici (2012) amb una gestió coordinada des de Barcelona i una total autogestió al territori per part de cada node/festival. La voluntat és fomentar la xarxa descentralitzada no només en la seva implantació i autogestió sinó també en la seva coordinació. La web de CCWorld funciona com un aparador i una infraestructura necessària per potenciar aquest espai de convivència de l’audiovisual vehiculat des de lògiques del procomú.\nEl festival BccN posa a la disposició de la xarxa cada any el material triat i generat per la realització del propi certamen, això són links de descàrrega o visionat dels films, material gràfic de premsa editable, etc. El sentit de la Xarxa i el recurs que disposa depèn de la cura i consciència amb que els festivals accedeixen i enriqueixen el material compartit.\nAccedir a la Xarxa CCWorld és totalment gratuït i voluntari sempre que s’acceptin les regles de gobernança i funcionament de la mateixa. En resum aquestes normes són:\n– No gestionar l’esdeveniment amb finalitat de lucre (i en cas de fer-ho retribuir pactadament als autors o autores de les obres).\n–Fer un retorn a la comunitat dels nous materials o coneixements adquirits durant la realització del propi festival per potenciar la seva renovació i la consciència de participació d’un recurs comú.


BALMA DE LA RIERA DE LES GORGUES (L’Esquirol. Osona) | GEB\nPosted on 16 juliol, 2019 by francesc\nBalma situada a la riera de les Gorgues a prop de l’espectacular salt de la Barra de Ferro\nBalma de la Riera de les Gorgues\nMunicipi: L’Esquirol (Osona)\nCoordenades: X = 446488 Y = 4651786 Z = 485\nAmplada: 69 m\nA la mateixa llera de la riera de les Gorgues, uns 60 m aigües amunt del salt de la Barra de Ferro. Aquesta riera forma un engorjat força feréstec i profund.\nPer arribar-hi, de l’Esquirol prendrem la carretera direcció a Tavertet. Al voltant del quilòmetre 4,5, surt a mà dreta una pista asfaltada que ens portarà fins a Sant Bartomeu Sesgorgues.\nPodem començar a caminar aquí, pel bonic camí de l’escaleta, que ens conduirà a la casa de Sentfores, lloc on s’inicia el corriol que davalla fort fins a la riera tot fent algunes marrades.\nArribats a la llera de la riera, la seguirem aigües avall pel vessant esquerre i en menys de 200 m arribarem a la balma. Una mica més avall d’ella hi ha el bonic salt de la Barra de Ferro, on l’aigua es despenja gairebé 80 m provinent d’una riera afluent de la de les Gorgues.\nPodem escurçar la caminada anant en cotxe fins a la casa de Sentfores, per una pista en no gaire bon estat.\nLa referència escrita més antiga d’aquesta balma l’hem trobat al llibre “Les Gorgues”, any 1961, del que és autor Ramon Vinyeta.\nA la pàgina 79, en la descripció de l’itinerari excursionista que remunta la riera, després d’haver descrit el salt de la Barra de Ferro, continua:\n“Superat l’encantament motivat per la contemplació de tan ferreny espectacle, es reprèn el camí després de travessar el codolar que cobreix el llit del riu al peu de la Barra de Ferro.\nA la dreta, fent pocs metres de marrada, és digne de visitar-se una de les baumes més originals de tot el recorregut. L’aigua, soscavant els balços de penya on s’amaga el seu curs, ha creat un lloc de frescor inalterable molt a propòsit, a l’estiu, per a romandre-hi una estona tot refent-se del cansament experimentat.”\nÉs d’observar que l’autor no dóna nom a la balma. Molt probablement no en tenia cap.\nBalma allargassada excavada per la riera de les Gorgues, l’aigua de la qual circula pel seu interior. A la meitat oriental de la balma el terra està format per roca llisa, per on llisca l’aigua. A la meitat occidental l’aigua s’embassa fent un gran toll amb una fondària de l’ordre de metre i mig.\nFora de la superfície aixoplugada, hi ha una gran acumulació de blocs, tant els que han estat despresos del cingle com els que han estat portats per la riera en les fortes avingudes.\nL’amplada de la balma és de 69 m i la fondària de 9 m. L’alçada arriba als 6 m, però bona part es manté per sota dels 3 m. L’estratificació de la roca, amb un suau cabussament, és perfectament visible a les parets.\nLa balma es troba en un indret humit i ombrívol, creat tant per l’aigua de la riera com pels blocs plens de molsa, per les heures que pengen i per la seva situació enclotada al fons d’una gorja amb força vegetació.\n« ESCUAIN 2019 (Sant Joan)\nBAUMA DE LA COMA (Monistrol de Calders, Moianès) »


Servei d'Ocupació Municipal SOM, Ajuntament de Lloret de Mar: 2012\nCursos Català Lloret desembre 2012 - gener 2013\nJa està obert el període d'inscripcions per als cursos de l’Oficina de Català de Lloret de Mar, desembre 2012 - gener 2013. En el web del Consorci per a la Normalització Lingüística (CNL) podeu trobar informació detallada (link AQUÍ). L’oferta de cursos és molt variada, tant de nivells com horaris.\nEl període d'inscripció és del 8 al 11 de gener 2013.\nAquestes són les localitzacions dels cursos:\nAntic Sindicat: carrer de Sant Pere, 36, 1a planta, Lloret de Mar.\nCasa de la Cultura: carrer del Torrentó, 22-24, 4a planta, Lloret de Mar.\nCentre Cívic del Rieral: carrer de Joan Fuster i Ortells, 12-14, Lloret de Mar.\nCarrer Sant Pere, 36, 1r, ala esquerra\nDescarregueu la informació pdf AQUÍ\nPublicat per SOM a les 9:49 Cap comentari:\nEtiquetes: Català, Formació, Lloret, SOM\nTaller de Currículum Vitae, gener 2013\nEl proper dia 14 de gener de 2013 el SOM ha programat una sessió per poder parlar, reflexionar, millorar i/o redactar el nostre CV. La persona que portarà a terme el taller està a punt de finalitzar el Màster Universitari en Treball, Relacions Laborals i Recursos Humans de la Universitat de Girona (UdG) i serà la encarregada la sessió (podeu consultar també el fullet informatiu del Màster en PDF aquí). La temàtica és centrarà en analitzar i avaluar les motivacions laborals, les necessitats d'orientació i formació, les competències professionals... per tal de redactar un bon CV.\nEl currículum moltes vegades és la primera impressió que rep una empresa d'una persona candidata. En aquest taller trobareu idees i instruccions que pretenen ser útils a l'hora de redactar-lo.\nUn bon currículum és una eina clau per participar en el procés de selecció d'un lloc de treball. És el document que explica la informació personal i professional dels candidats/tes, i destaca les parts més positives i valuoses de l'experiència professional i d'altres competències. L'objectiu del currículum és poder entrar a participar en el procés de selecció i fer una entrevista, si s'escau. Moltes candidatures són descartades prèviament per la mala expressió, redacció i/o presentació del CV. Per tant és un document molt important que s'ha de realitzar amb cura i seguint uns criteris.\nPer participar en el taller només cal enviar un mail a som@lloret.cat o trucar al telèfon 972 34 97 15 indicant les vostres dades de contacte. Us esperem!\nPublicat per SOM a les 14:43 1 comentari:\nCursos Formació Ocupacional SOC, desembre 2012\nJa han sortit publicats els cursos de Formació Ocupacional del SOC, la convocatòria de l'any 2012. Us deixem informació sobre com fer la recerca de cursos.\nPrimer de tot, en aquest enllaç AQUÍ trobareu el buscador que ofereix el SOC.\nEn el buscador podeu fer la recerca per Especialitat Formativa, Localitat (o comarca o província) i Família Professional.\nEs molt recomanable tenir un criteri per ser més efectius quan es realitza la cerca de cursos, per exemple, saber (almenys per sobre) quin tipus de curs es vol fer (Hostaleria, Vigilant/a de Seguretat, Cuina, Administració, Idiomes, Informàtica, Jardineria, Energies Renovables... ). També es pot buscar per l'àmbit territorial, és a dir, saber quins cursos es fan en una determinada zona (població, comarca o província). Aquesta segona opció és útil si no es té clar que es vol estudiar o per saber quines accions formatives es realitzen més properes al vostre lloc de residència, per exemple comarques properes com el Maresme. Recordeu que també és possible demanar alguna beca o ajut de transport si el curs es realitza més enllà de vostre municipi (cal preguntar-ho al SOC).\nA mode d'exemple, si seleccionem buscar cursos a la comarca de la Selva, a data d'avui obtenim un resultat de 235 cursos, dels quals podem saber:\nSí tenen pràctiques a empreses.\nSí tenen certificat professional.\nAquest són els resultats concrets per la comarca de la Selva:\nResultats comarca de la Selva\nTotal 235 cursos.\n1) Inici previst:\nGener (44 cursos)\nFebrer (41 cursos)\nMarç (40 cursos)\nAbril (35 cursos)\nMaig (30 cursos)\n2) Pràctiques a empreses:\nSí (30 cursos)\nNo (205 cursos)\n3) Pertanyen a un certificat:\nSi (229 cursos)\nNo (6 cursos)\n4) Localitat on es fan:\nBlanes (123 cursos)\nSanta Coloma de Farners (96 cursos)\nVidreres (6 cursos)\nSils (5 cursos)\nPodem aplicar qualsevol d'aquest filtres al resultat de la nostra recerca, només cal clicar a sobre de cadascun d'ells. Per exemple, clicant sobre el mes de març obtindrem els resultats dels cursos que comencen aquest mes en concret.\nUna vegada heu trobat un curs que us pot interessar, cal clicar sobre l'enllaç del curs i s'obre una altra finestreta amb pestanyes d'informació més detallada:\nCentre qui imparteix la formació.\nPestanya curs concret\nUna vegada decidiu que el curs us interessa, podeu fer la preinscripció on-line o adreceu-vos directament al centre que gestiona la formació (via telèfon, presencialment o correu electrònic) i/o al SOC i demanar l'ampliació de la informació que cregueu convenient (places disponibles, horaris exactes, com fer la inscripció, requisits d'accés, procés de selecció, llista d'espera, títol obtingut... ).\nFinalment, us recomanem:\nNo tardeu molt en fer la vostra recerca de cursos, perquè molts estan a punt de començar (o ja ho han fet).\nAnoteu i pregunteu tots els dubtes que us sorgeixin, ja que d'aquesta manera obtindreu tota la informació necessària per poder decidir si voleu fer el curs.\nEnllaç AQUÍ del buscador que ofereix el SOC.\nPublicat per SOM a les 14:15 Cap comentari:\nEtiquetes: Actualitat, Formació, Notícies, SOM\nCurs Gestió i Protocol d'Esdeveniments part II: EXPRESSIÓ CORPORAL, desembre 2012\nEncara hi han places disponibles per a la continuació del curs gratuït de Gestió i Protocol d'Esdeveniment part II: Expressió Corporal.\nLes dates: dia 13 i 14 de desembre 2012.\nLloc: SOM, Masia de Can Saragossa, Av Vila de Tossa 19 de Lloret de Mar, mapa situació AQUÍ\nPer assistir només cal que us poseu en contacte amb el SOM, per telèfon 972 34 97 15 o via coreu electrònic a som@lloret.cat\nPublicat per SOM a les 9:11 Cap comentari:\nOferta de Feina a Caldes de Malavella: Monitors/res i Pre-Monitors/res de Lleure, Nadal 2012\nAquí teniu informació sobre dues ofertes de feina cercant Monitors/res i Pre-Monitors/res de Lleure Nadal a Caldes de Malavella. Termini màxim de presentació dia 08/12/2012.\nLa documentació s’ha de presentar directament a l’Ajuntament de Caldes de Malavella, al registre de l'ajuntament.\nPodeu descarregar tots els documents que us demanaran AQUÍ (Instàncies de premonitor/a i monitor/a i les bases de cada convocatòria) o en els següents enllaços.\nPublicat per SOM a les 13:41 Cap comentari:\nEtiquetes: Ofertes, SOM\nMobilitat de professionals al Quebec octubre 2012\nEl propers dies 29, 30 i 31 d'octubre es duran a terme sessions informatives sobre viure i treballar al Quebec per part del SOC.\nLes sessions tractaran, entre d’altres, del mercat de treball quebequès, les perspectives de feina, les expectatives de les empreses, els procediments que s’han d’emprendre per treballar al Quebec i les activitats de reclutament Journées Québec (prevista pel dia 29 de novembre de 2012). Cada sessió tractarà un tema específic: salut, tecnologies de la informació i les comunicacions, enginyeria, metal•lúrgica i mecànica, finances i assegurances.\nEl calendari de sessions informatives és el següent:\nDillus 29 d'octubre 2012: 9-13 h TIC i 15-19 Salut i Serveis Socials\nDimarts 30 d'octubre 2012: 9-13h Metal·lúrgia i Mecànica i 15-19h Enginyeria\nDimecres 31 d'octubre 2012: 9-13h Finances i Assegurances\nCada sessió disposa d’un nombre determinat de places. Només us podeu inscriure a una sessió, segons el vostre perfil professional. Per començar amb la vostra inscripció, cliqueu AQUÍ. Poden participar persones en situació d’atur i/o en actiu. També es pot participar sense estar inscrit/a al SOC.\nPreguntes més freqüents relacionades amb aquestes sessions AQUÍ\nConsultar més informació web governamental del Quebec.\nInformació sobre les Journées Québec (Jornades Quebec).\nEl 29 de novembre d’enguany es celebrarà a Barcelona la primera edició de les Journées Québec.\nAquesta missió de reclutament s’organitza amb els objectius principals següents: establir vincles directes entre empreses quebequeses i persones candidates estrangeres que responen a les necessitats econòmiques del Quebec; oferir a les empreses quebequeses l’accés a una bossa de persones candidates preseleccionades en funció de les seves competències i del seu perfil professional.\nUs recomanem consultar tota la informació al del SOC directament.\nPublicat per SOM a les 9:55 Cap comentari:\nCursos Català Lloret setembre 2012\nJa està obert el període d'inscripcions per als cursos de l’Oficina de Català de Lloret de Mar, setembre 2012. En aquest enllaç en podeu trobar informació detallada AQUÍ. L’oferta de cursos és molt variada, tant de nivells com horaris.\nEl període d'inscripció és del 12 al 25 de setembre.\nHorari: matins de dilluns a divendres, de 10 a 14 h. Tardes dimarts i dijous, de 15.30 a 18 h.\nInici de curs: 8/9 d'octubre de 2012.\nGuia Informativa nou 'Plan Prepara' (agost 2012)\nEn aquesta entrada podeu trobar la informació sobre el Programa de Requalificació Professional, PLAN PREPARA del govern espanyol (antecedents, definició del pla, com es sol·licita, quantitats, requisits, documentació... ). De totes maneres us recordem i recomanem que per resoldre qualsevol dubte, assegurar-vos de les condicions del Pla i/o actualitzacions/canvis que es puguin produir FEU LA CONSULTA DIRECTAMENT al SERVEI PÚBLIC D'OCUPACIÓ, que són els encarregats de la gestió.\nGuia informativa sobre el PLAN PREPARA\nFont d'informació Portal CITAPREVIAINEM.ES (aquí podeu consultar la noticia original)\nNormativa oficial completa del SEPE en aquest enllaç Programa de Requalificació Professional (PREPARA)\nFont imatge sepe.es\nEl Pla Prepara. L'ajuda de 400 €\nUs presentem els requisits, documentació i incompatibilitats del procés per poder sol·licitar l'ajuda de fins a 450 euros per a aturats/des que hagin esgotat la seva prestació o subsidi per desocupació. Normativa actualitzada a la reforma de 24 d'agost de 2012.\nÉs important tenir en compte la data en què va esgotar la prestació per desocupació, perquè si l'últim dia d'atur o subsidi va ser abans del 16 d'agost de 2012 s'aplicarà l'anterior regulació del Prepara , a la qual pot accedir en aquest enllaç: Anterior Pla Prepara fins al 15 agost 2012\n1-ANTECEDENTS Què era el Pla Prepara? (ANTIC pla PREPARA)\nEl Pla Prepara va néixer el 2011 com últim recurs durant 6 mesos per a aquelles persones aturades que havien esgotat totes les prestacions i subsidis possibles. La última reforma del pla és del 24 d'agost de 2012, RDL 23/2012 amb efectes retroactius des del 16 d'agost.\nEs concedia una subvenció de 2.400 o 2.700 euros per persona aturada, que es cobrava en 6 pagues de 400 o 450 euros mensuals, amb el compromís de rebre formació per poder optar a altres sortides laborals. La manca de pressupost per a cursos de formació ha fet que un molt baix % dels aturats/des aconsegueixi trobar feina gràcies al Pla.\n2-Qui pot sol·licitar el NOU Pla Prepara?\nPodran sol·licitar aquells aturats/des que esgotin les seves prestacions i subsidis a partir del 16 agost 2012, complint la resta de requisits (veure punt 3). Els que hagin esgotat la seva prestació abans d'aquesta data es regeixen per l'antiga regulació del Prepara.\nPREGUNTA Si ja tinc concedit el Prepara i ho estic cobrant, m'afecta aquesta nova norma?\nNo, no l'afecta aquesta nova norma. Es respecta l'ajuda i les condicions anteriors per a qui ja la tingui aprovada o per qui va esgotar les seves prestacions fins al 15 d'agost i la sol·licita després, ja que hi ha un termini de 2 mesos per demanar l'ajut.\nPREGUNTA Si ja he cobrat abans el Pla Prepara, puc tornar a sol·licitar ara?\nEl Pla Prepara només es pot rebre durant 6 mesos, un sol cop. Els que ja van cobrar abans el Pla Prepara no podrien sol·licitar de nou.\nAra bé, tot i haver sol·licitat anteriorment l'ajuda, CAL CONFIRMAR-HO al Servei Públic d'Ocupació i davant del dubte, fer la petició.\n3-Resum de requisits amb la nova normativa del PLA PREPARA (RDL 23/2012)\nCAL complir UNA d'aquestes dues condicions:\nO bé ser parat de llarga durada , inscrit com a demandant d'ocupació almenys dotze dels últims divuit mesos .\nO bé tenir responsabilitats familiars\nI complir a més a més la resta de requisits:\nHaver esgotat la prestació o el subsidi per desocupació entre el 16 d'agost de 2012 i el 15 de febrer de 2013.\nNo tenir dret a prorrogar la prestació ni el subsidi, ni a beneficiar-se de cap altre ajut per desocupació.\nNo haver cobrat amb anterioritat cap prestació d'aquest tipus, com per exemple, el PRODI, l'anterior pla Prepara, la renda agrària, o la Renda Activa d'Inserció (RAI).\nTenir manca de rendes, de manera que no superin el 75% del salari mínim interprofessional (481 euros/mes), exclosa la part proporcional de dues pagues extraordinàries. Encara que el/la sol·licitant no tingui rendes, si conviu amb els seus pares, cònjuge o fills menors de 26 anys o majors discapacitats, o menors acollits, caldrà sumar les rendes de tots i dividir entre el nombre de membres de la unitat familiar i que el resultat no superi els 481 euros mensuals per membre.\nSol·licitar l'ajut abans que transcorrin dos mesos des de l'esgotament de l'última prestació o ajuda per desocupació.\nS'haurà signar un acord amb l'orientador/a laboral dels serveis públics d'ocupació, comprometent-se a participar en un Itinerari Personalitzat d'Inserció (IPI). L'orientador/a és qui valida la formació i assistència als cursos i l'enllaç entre l'administració i l'aturat.\n4-Com sol·licitar el PREPARA\nOn presentar les sol·licituds: a l'oficina del SEPE o SOC que correspongui segons el domicili (en el cas de Lloret de Mar, l'oficina de Blanes). Si l'oficina té establert el sistema de cita prèvia, fer-ho per internet o per telèfon .\nPREGUNTA Termini de presentació?\nHi ha un màxim de dos mesos que comencen a comptar a partir de la data en què s'esgota la prestació per desocupació. És important aquest termini, doncs si se supera, es perd el dret a l'ajuda. En la nova regulació s'exigeix que durant aquests dos mesos el/la sol·licitant busqui activament ocupació durant el menys 30 dies.\nPREGUNTA Obligacions de la persona beneficiària?\nEl beneficiari/ària d'aquest ajut es compromet a participar en un itinerari d'inserció rebent cursos i sessions de formació.\nD'altra banda, és obligatori estar inscrit com a demandant/a d'ocupació, i per tant s'ha de complir totes les obligacions del "compromís d'activitat" (renovar la demanda, demanar autorització per sortides a l'estranger, comunicar noves rendes o si comença a treballar, assistir a les sessions de control, etc). L'incompliment de les obligacions dóna lloc a la pèrdua de l'ajuda des de la data en què no s'hagi complert l'obligació.\nPREGUNTA La prestació econòmica, quant es cobra?\n400 euros mensuals durant sis mesos, que es comencen a pagar al mes o dos mesos següents de l'inici en l'itinerari de formació. L'ajuda serà de 450 euros en aquells casos en què els beneficiaris tinguin al seu càrrec dos membres de la unitat familiar, a més de la seva cònjuge o parella de fet. Si el/la sol·licitant o els membres del seu familiar reben salaris o ajudes socials d'ajuntaments o comunitats autònomes, l'ajuda del Prepara es reduirà fins que la suma d'ambdues no superi els 481 euros.\nPREGUNTA Quan es cobra el PREPARA?, quin dia del mes paguen?\nEls pagaments d'aquest pla no tenen la mateixa regularitat que la resta de subsidis i prestacions per desocupació, ja que encara que el gestiona el SEPE, es tracta d'una subvenció, una ajuda extraordinària i no d'una prestació per desocupació. Els pagaments els controla la Delegació provincial o autonòmica d'Hisenda i no tenen retenció ni de IRPF ni de Seguretat Social, ja que els 6 mesos no cotitzen a efectes de la vida laboral. Durant l'últim any s'ha estat pagant el dia 20 del mes següent.\nPREGUNTA Com si m'han aprovat aquest ajut?\n"La persona titular de la Direcció Provincial del Servei Públic d'Ocupació Estatal resoldrà sobre la concessió o denegació de l'ajut. La resolució es dictarà i notificarà en el termini màxim de tres mesos a comptar de la data de sol·licitud de l'ajut. Transcorregut aquest termini sense haver-se notificat aquesta resolució, es pot entendre desestimada per silenci administratiu la sol·licitud presentada, i és aplicable a aquest procediment que estableix l'article 25.5 de la Llei 38/2003, de 17 de novembre".\nMalgrat el "silenci administratiu", quan es denega aquest ajut se sol enviar una carta al domicili sol·licitant, indicant les causes i els recursos possibles. En el Butlletí Oficial de la Província del sol·licitant es publiquen les ajudes aprovades i en alguns casos, les denegacions. Alguns usuaris/àries també han indicat que és possible saber si la sol·licitud del Prepara ha estat aprovada trucant al 901 11 99 99, telèfon d'informació del SEPE. A la pràctica, la manera de conèixer que t'han aprovat aquest ajut és que es rep la trucada per anar a una entrevista amb el tutor/a.\nPREGUNTA Quant triguen a respondre a la sol·licitud?\nDe mitjana, uns 20 - 30 dies. A partir dels 40 dies sense notícies, contacta amb el Servei Públic d'Ocupació per si hi hagués alguna incidència. Per si cal presentar al·legacions és important que no es passi el termini de dos mesos des de l'esgotament de l'última prestació o subsidi anterior.\nPREGUNTA El Prepara és incompatible amb els deutes amb Hisenda i la Seguretat Social?\nEl Prepara és una subvenció i com a tal, es rebutgen les peticions de persones que tenen deutes amb Hisenda (multes, impostos, no fer la declaració, etc) i la Seguretat Social. El pagament d'aquest pla es realitza des del Ministeri, per la qual cosa prèviament es creuen les dades amb Hisenda i la Tresoreria de la Seguretat Social. Si vas a sol·licitar aquest ajut has d'intentar regularitzar la situació.\nPREGUNTA Cal declarar les ajudes del Pla Prepara en l'IRPF?\nConsulta-ho en aquest enllaç: IRPF del Pla PREPARA\nFinalment aquí teniu uns CONSELLS per demanar aquesta ajuda:\n1-Assegura't que et facin al SOC un Itinerari Personalitzat d'Inserció (IPI), abans de demanar-ho.\n2-Si teniu deutes amb Hisenda o la Seguretat Social de petits imports o manca presentació de declaracions, etc... regularitza aquesta situació abans de demanar-ho.\n3-IMPRESCINDIBLE continuar renovant la demanda d'ocupació (DARDO). Encara que estiguis fent cursos, existeix l'obligació de seguir inscrit com a demandant/a d'ocupació.\nMés informació sobre el PREPARA?\nBOE: Reial decret llei 23/2012, de 24 d'agost, pel qual es prorroga el programa de requalificació professional de les persones que esgotin la seva protecció per atur.\nBOE: Reglament dedesenvolupament del RDL 23/2012\nAl Servei Públic d'Ocupació (SEPE, abans INEM), telèfon d'informació 901 11 99 99 en horari de matí els feiners.\nAl SOC (Servei d'Ocupacióde Catalunya) i les delegacions del SEPE\nEn aquest enllaç oficial de www.sepe.es, on està publicada la normativa completa > Programade Requalificació Professional (PREPARA)\nL'anterior regulació del Prepara, per prestacions esgotades fins al 15 agost 2012 està disponible aquí> Pla Prepara fins 15 agost 2012\nFinalment us recordem i recomanem que per resoldre qualsevol dubte, assegurar-vos de les condicions del Pla i/o actualitzacions/canvis que es puguin produir FEU LA CONSULTA DIRECTAMENT al SERVEI PÚBLIC D'OCUPACIÓ, que són els encarregats de la gestió.\nPublicat per SOM a les 15:02 Cap comentari:\nEtiquetes: Actualitat, Notícies, SOC; Ajudes, SOM\nOferta Formativa Centres Cívics Lloret 2012_2013\nJa es poden consultar els cursos disponibles dels centres cívics de Lloret de Mar per al període 2012-2013. Hi han diferents tipologies de cursos:\nArtesania, medi ambient\nReferents a l'àmbit ocupacional cal destacar els cursos en Noves Tecnologies (diversos nivells d'informàtica), Monitor/a i Director/a de Lleure i Idiomes (iniciació al anglès i francès). Alguns són gratuïts, però la majoria són de pagament (a preus bastant ajustats).\nCursos dels Centres Cívics: inscripcions a partir del 5 de setembre 2012 al centre cívic del Rieral (C/ Joan Fuster i Ortells 12-14, Tel. 972364406, pcerdan@lloret.cat)\nCursos entitats: cal contactar amb l'associació que gestioni el curs.\nPodeu consultar la informació directament en aquesta presentació\nCursos_Centres_Cívics_Lloret_2012_2013 de SomLloret\nDescarregar l'arxiu en pdf AQUÍ\nPublicat per SOM a les 10:26 Cap comentari:\nCursos CIFO Salt 2on semestre 2012\nAquí teniu els cursos que actualment estan programats durant el 2on semestre al Centre d'Innovació i Formació Ocupacional -CIFO- de Salt del Servei d'Ocupació de Catalunya -SOC-.\nRecordeu que poden participar les persones treballadores en situació d'atur inscrites com a demandants d'ocupació a les oficines de Treball del SOC.\nPer tal de facilitar la possibilitat d'accés als cursos de formació dels CIFO per part de qualsevol persona que reuneixi els requisits previstos a la normativa vigent, independentment del territori, els alumnes poden acollir-se a diferents ajuts econòmics.\nSi us plau, cal consultar el seu web o trucar directament al CIFO de Salt per trobar les darreres actualitzacions i/o canvis que es puguuin produir en els cursos.\nPublicat per SOM a les 11:29 Cap comentari:\nCoaching en l'Entorn Laboral 2012\nTal i com us anunciàvem en l'anterior entrada del Blog, ja estem en disposició de confirmar l'oportunitat de prendre part en un procés de COACHING (o procés d'entrenament personalitzat) en l'Entorn Laboral gestionat a través del SOM i de forma gratuïta.\nEl coaching és una disciplina que ens apropa a la consecució d'objectius, ens ajuda a identificar les necessitats, a descobrir i potenciar els propis recursos i a gestionar la informació important. En resum, es tracta de participar en un programa d'entrenament personalitzat sobre els objectius plantejats mitjançant un pla de treball i i amb un acompanyament.\nÉs una bona oportunitat per poder adquirir nous mètodes de treball, per superar desafiaments i aprendre una nova disciplina.\nEl Coaching es una metodologia que ens aproxima als nostres objectius i ens permet desenvolupar-nos personal i professionalment.\nL'objectiu del coaching es treballar per aconseguir un o varis objectius que t’ajudin a millorar aspectes de tu mateix desenvolupant les teves qualitats.\nEs portaran a terme entre 10 i 15 sessions individuals, setmanals, d’una hora de duració aproximadament basades en converses on podràs prendre consciència del que pots fer per tal d’arribar a un canvi en l’àmbit laboral que desitgis. Aquestes sessions estan programades per dur-les a terme presencialment en el SOM, de forma privada i en hores convingudes amb cada persona.\nOferim la possibilitat de participar-hi gratuïtament si tens un objectiu professional i saps on vols arribar. És important que tinguis la seguretat que pots agafar un compromís de treball durant la duració del procediment.\nPodeu consultar el programa del Postgrau AQUÍ\nCOM INSCRIURE'S I QUAN COMENÇA?\nCal enviar un correu-e a l'adreça som@lloret.cat amb les vostres dades de contacte (si no esteu registrats en el SOM) i ens posarem en contacte amb vosaltres, o també mitjançant el telèfon del SOM: 972 349715. Està previst començar a partir de setembre/octubre de 2012. L'horari i número de les sessions es pactarà amb cada persona i el/la coach de forma individualitzada.\nEstà previst realitzar una sessió informativa per explicar exactament en que consisteix i poder resoldre qualsevol dubte, per tant demanem que ens comuniqueu la vostra intenció de participar-hi per poder planificar aquesta presentació.\nPer finalitzar cal remarcar que és un procés que té en compte aspectes personals, familiars i professionals i s’enfoca en la persona i els seus objectius. Per contra, el Coaching NO és teràpia, NO avalua ni diagnostica salut mental, NO és un servei de recerca de treball ni d'agència de treball.\nCurs Gestió i Protocol d'Esdeveniments part II: EX...\nOferta de Feina a Caldes de Malavella: Monitors/re...


El teu defensor: “Ja era hora que es reparés” - Diari de Sabadell\nEl teu defensor: “Ja era hora que es reparés”\nVeïns de les Termes denunciaven l’estat d’un tram de la vorera del carrer de l’Illa Magna. L’Ajuntament ho ha reparat.\n“L'estat de la vorera era perillós”\nEl passat 3 de juliol, la secció d’El Teu Defensor publicava una denúncia que feien tres lectors i veïns del barri de les Termes, on lamentaven l’estat d’un tram de la vorera d’Illa Magna. Segons el seu relat, ja feia anys que l’Ajuntament de Sabadell no “fa reparacions en aquesta zona”. A través del D.S., alertaven que travessar aquest carrer era un risc, especialment per a la gent gran o amb mobilitat reduïda que hi viu.\n“Ja era hora que es reparés”, coincideixen els veïns afectats, que alhora s’han mostrat agraïts per la rapidesa de les obres. L’Ajuntament, la setmana passada, ja iniciava la reparació de la vorera, després que afirmés al D.S. que la intenció era estendre les obres que aleshores s’estaven executant al barri. Malgrat això, l’obra no estava prevista. Però la setmana passada els veïns celebraven que, finalment, es reparava el seu carrer.\nDe fet, es tracta d’un carrer amb força trànsit de vianants perquè connecta dues vies principals del barri: el passeig del Dos de Maig amb la ronda de Santa Maria i permet escurçar el trajecte entre els dos punts.\nL’Ajuntament ha contractat personal per fer tasques de manteniment\nL’Ajuntament de Sabadell ha explicat a aquest Diari que Promoció Econòmica ha contractat personal perquè puguin dur a terme reparacions i tasques de manteniment, com la que ara ens ocupa, a zones que ho necessitin i que es vagin detectant als carrers de Sabadell.\nParal·lelament, al barri s’han finalitzat altres treballs com ara la renovació de 668 metres quadrats de vorera, reparar 51 escocells i a millorar 542 metres quadrats de carril bici. En tot cas, el D.S. recorda que, quan es detecti qualsevol incidència a la via pública, es pot alertar l’Ajuntament a través de l’aplicació Sabadell Espai Públic, que demana un registre omplint dades bàsiques.\nD’aquesta manera, es pot seleccionar el tipus d’incidència que es vol denunciar, apuntar la seva ubicació mitjançant la geolocalització i enviar la informació directament a l’administració local. També hi ha la possibilitat d’adjuntar una fotografia. Un cop fet el procés, un missatge electrònic confirmarà l’enviament. Tot i això, el D.S. continuarà defensant les peticions que ens feu arribar.\nTemes:el teu defensor, Les Termes, Sabadell


La (lenta) hora de la veritat - Diari de Girona\nLa (lenta) hora de la veritat\nalbert cano 19.01.2016 | 09:36\nUn cop constituït el Congrés dels Diputats, arriba l'hora de la veritat: és a dir, si es pot crear un govern estable i coherent, que eviti repetir les eleccions, després de la formació d'un Parlament fragmentat. I tot indica que el procediment anirà a poc a poc.\nAixí, sembla que l'actual president en funcions, Mariano Rajoy, seria el primer a intentar formar govern, amb la seva pretensió d'impulsar una gran coalició que inclogui el PSOE (indispensable) i C's. Una intenció que té pocs aspectes de materialitzar-se (tot i la pressió que estan exercint els grans diaris i les empreses més importants del país). Ni tan sols sembla possible garantir, a curt termini, una abstenció de les dues formacions per facilitar que Rajoy pogués governar en minoria.\nEn aquest moment començaria el torn de Pedro Sánchez (qui sap que només té aquesta oportunitat, per sobreviure políticament). Malgrat l'enuig de Podem per la constitució de la Mesa del Congrés, Sánchez podria intentar un pacte amb el partit de Iglesias (al qual s'afegirien IU i, pel que sembla, el PNB)... si els "morats" renuncien a la línia vermella del referèndum català (element més imprescindible per a la sòcia catalana de Podem, Ada Colau, que per a Iglesias i Errejón). Però, per governar, també necessitarien els vots dels separatistes catalans (que podrien facilitar la investidura, per evitar el PP, però sotmetrien el nou Executiu a un continu desgast, votació a votació).\nL'inconvenient d'aquest "Govern progressista", a més de la seva inestabilitat, seria el de deixar de banda un PP ferit, que vetaria qualsevol intent de reforma de la ?Constitució (atesa la seva majoria al Senat) i podria no exercir una "oposició responsable", davant les inevitables retallades i reformes que demana Brussel·les al futur Executiu. Sí, endimoniat és poc.


EMBOTIT CUIT - Carnisseria Can Freixas\nEmbotits elaborats de manera artesanal, amb carn de primera qualitat sal i pebre, sense cap tipus d’additiu.\nBOTIFARRA NEGRE O DE SANG\nBOTIFARRA NEGRE i BLANCA AMB O SENSE LLENGUA\nPELTRUC DE FOIE\nTambé anomenada botifarra de parracs. És un embotit cuit de porc que és típic de les comarques gironines i del Maresme. Rep el nom “del perol” ja que fa referència al recipient on es produeix la seva cocció.\nTambé anomenada cueta, és un dels embotits cuits de porc més populars, apreciat pel seu sabor suau. Per fer-la s’utilitza retall magre de porc, sal i pebre, s’emboteix amb la tripa de porc, es lliga en forma d’anell i es fa coure a la caldera.\nEmbotit de porc cuit amb sang, que es fa a tot el territori. Era un dels últims embotits que es feia per la matança del porc, aprofitant la sang i les cotnes. A les cases més benestants s’hi afegien, també, carns més greixoses i, a les més pobres, s’elaborava bàsicament amb sang, alguna cotna i pa, s’elabora amb el budell prim, en la seva composició, es fa servir panxeta, cors, freixures, cotnes i sang de porc, sal i pebre.\nBOTIFARRA AMB/SENSE LLENGUA\nBotifarra mixta blanca i negre, s’elabora igual que la botifarra blanca i negra amb la peculiaritat que les tenim les dues juntes en una mateixa botifarra, per la part blanca s’utiliza retall magre de porc, sal i pebre, per la part negre es fa servir panxeta, cors, freixures, cotnes i sang de porc, sal i pebre. Tot seguit s’emboteix, es lliga, i es fa coure. La podem tenir amb o sense trossos sencers de llengua.\nEs tracta d’un embotit de porc cuit fet amb papada i sang de porc, ceba cuita, pa ratllat, sal i pebre., tot això acompanyat del seu punt just de pebre i aromàtic. La seva textura compacta i gelatinosa ajudarà que s’esmicoli amb facilitat en cuinar-la. Els botifarrons de ceba de Can Freixas són ideals per fer a la brasa.\nTècnicament molt similar a la botifarra, però més gruixut. Elaborat manualment el bull blanc és el més popular i també se’l coneix amb les denominacions de bisbe blanc, bufa, botifarra blanca gruixuda, peltruc o paltruc. Es tracta d’un embotit de porc fet amb retall magre picat amb trossos de llengua, cor i ventre amanit amb sal i pebre i embotit amb l’intestí gros.\nÉs un embotit molst similar a la botifarra però més gruixut. Es tracta d’un embotit de porc fet amb sang, cotnes i panxeta picat amb trossos de llengua, cor i ventre amanit amb sal i pebre, elaborat manualment i embotit amb l’intestí gros. La sang li dóna el seu color característic grana fosc, amb una textura gelatinosa i elàstica que combina una pasta fina amb trossos de llengua, cor i ventre.\nÉs un embotit molt similar a la botifarra però el bull és més gruixut, elaborat manualment, s’emboteix en l’intestí gros del porc. Es tracta d’un embotit de porc fet amb retall magre picat amb trossos de foie. La combinació del peltruc amb la textura cremosa del foie i la condimentació equilibrada, li dóna un contrast de gustos i aromes extraordinari.\nÉs un embotit gruixut i de dimensions i formes variables en funció del tipus de tripa utilitzada. Presenta un tall rosat i llis, només trencat a vegades per les taques fosques del pebre. La textura és tendra i melosa, i el sabor suau i aromàtic. S’elabora amb carn magra de vedella i porc, espècies, sal i pebre. *Aquest producte conté lactosa\nDemana més informació sobre els nostres embotits cuits i no tels perdis!\nALTRES EMBOTITS CUITS\nEmbotits cuits no elaborats per Can Freixas.\n“PERNIL DOLÇ” ERRE\nUna deliciosa peça de porc que es treballa sencera de forma completament manual per part del personal expert en mètodes artesanals. La cocció es realitza en el propi envàs per afirmar el gust , l’aroma i la qualitat del pernil.\nPer a aquells que sempre opinen i diuen que la carn de gall d’indi és poc sucosa i insípida, els presentem aquesta “Cuixa de Gall d’indi” a punt per llescar.


Un nen en perill a londres by Cinta Cugat Manuel del Vall - issuu\nUna vegada vaig anar a Londres . La gent estava molt trista però jo no sabia què passava. Hi havia molt de trànsit i moltes persones nervioses. La gent no sabia que jo era la detectiu Anna. No ho volia dir a ningú per què si no em descobririen.\nVaig anar al meu pis però les meves veïnes tampoc no em volien dir res. Desprès vaig anar al carrer i, tot seguit, vaig\nd’electrodomèstics i hi havia un televisor encès i en aquell moment feien les notícies. Vaig entrar a la tenda i vaig sentir que deien que havia estat un assassinat a l’aeroport de Londres i jo com a detectiu vaig anar\ncap a l’ aeroport a veure l\nl’assassinat per a veure si el podia enxampar jo.\nJo i les meves amigues ens vam trobar i, com que elles ja sabien que jo era detectiva i elles em van dir que l’assassí estava a l’avió, jo vaig anar corrents a l’avió. Jo no sabia qui era i per això em vaig esperar, però era massa tard... se’m va escapar! L’assassí va assassinar a una dona i jo li vaig anar al darrera per perseguir-lo una bona estona i al final el vaig atrapar i el vaig portar a la policia. Allí el van posar a la presó i s’hi va quedar per sempre.\nComprensió 1. Com estava la gent de Londres? 2. Quin era el meu ofici? 3. On va sentir que l’assassí estava a l’aeroport? 4. L’assassí va matar a un home o a una dona? 5. On vaig portar l’assassí? 6. Haguessis estat prou valent per portar l’assassí a la policia? 7. Si haguessis estat al lloc de la detectiu, que haguessis fet? 8. Us ha agradat el conte? 9. Hauríeu ajudat al nen?\nInventaâ€™t un final dolent.\nUn nen en perill a londres


Gestors de productes - gilsys\nDesenvolupem plataformes PIM que permeten centralitzar en una única eina la informació sobre productes, actius digitals, comerç electrònic i contingut web.\nPer a la implementació de les plataformes PIM utilitzem Pimcore, un software guardonat, disponible a cost zero de llicència, que ofereix un valor empresarial molt important com a eina base de cares a crear una plataforma PIM a mida pel client.\nEspecialistes en pimcore\nPimcore és una eina multicanal que permet cubrir diferents capes de negoci:\nPIM: gestió de productes.\nDAM: gestió de recursos gràfics.\nCMS: gestió de continguts online.\nWCM: creació web d'ecommerce.\nConeixem el codi font i desenvolupem plataformes a mida, en funció de les necessitats de cada client.\nPimcore integra web-to-print entre les seves principals funcionalitats, un avançat sistema mitjançant el qual es pot programar la creació automàtica de documents PDF corresponents a catàlegs i fitxes de producte.


Un cicle sobre poesia i música, sobre com els músics d’avui interpreten la poesia de tots els temps. Descobrirem els universos literaris de poetes emblemàtics com són Joan Salvat-Papasseit, Maria Àngels Anglada i Salvador Espriu. Però també aprofundirem en el camí que fa el cantautor per acostar-s’hi. El cicle està format per tres sessions entre especialistes en poesia i cantautors que posen música i veu als seus versos. Un diàleg que permetrà parlar de poesia, de música i de procés creatiu.\nAmb Josep Tero i Anna Perera\nSegona conversa del cicle "Del poema a la cançó" en la qual parlarem sobre la poesia de Maria Àngels Anglada, poeta, novel·lista, crítica i assagista literària catalana, és una de les escriptores catalanes més rellevants del segle XX. I ho farem amb Josep Tero, cantautor català i un dels màxims exponents de l'anomenada "segona generació" de la cançó en català, i Anna Perera, especialista en literatura catalana moderna i contemporània, i Patrimoni Literari.\nHo organitzen: Càtedra de Poesia Contemporània Joan Vinyoli i Càtedra de Patrimoni Literari Maria Àngels Anglada - Carles Fages de Climent de la Universitat de Girona, i Escola Municipal d’Humanitats\nInscripció gratuïta: enviant un correu electrònic a emhu@ajgirona.cat amb el nom i cognom. Places limitades\nPoesia cantada de Salvador Espriuu\nDimecres 23 de setembre, a les 19 h\nAmb Arnau Tordera (Obeses) i Montse Caba\nTercera i última conversa del cicle "Del poema a la cançó". Poeta, dramaturg i novel·lista, Salvador Espriu (1913-1985) és considerat un dels renovadors, juntament amb Josep Pla i Josep Maria de Sagarra, de la prosa catalana de les fórmules noucentistes. Parlaran de la seva poesia Arnau Tordera, cantant i compositor del grup Obeses, i Montse Caba, directora del centre d’Estudis Salvador Espriu i especialista en la figura del poeta.\nInscripció gratuïta: enviant un correu electrònic a emhu@ajgirona.cat amb el nom i cognom.\nPoesia cantada de Joan Salvat-Papasseit\nDimecres 30 de setembre, a les 19 h\nAmb Toti Soler i Mita Casacuberta\nDe formació autodidacta i extracció proletària, Joan Salvat-Papasseit és un del representants més significatius de l'avantguarda històrica a Catalunya. Parlarem sobre la seva poesia amb Toti Soler, figura destacada de la música contemporània a Catalunya i del panorama de la Nova Cançó, i Mita Casacuberta, doctora en Filologia catalana i especialista en literatura catalana dels segles XIX i XX.\nUn viatge fotopoètic per Anglaterra\nDivendres 6 de novembre, a les 19 h - Activitat cancel·lada\nAmb Sylvia Plath i Ted Hughes\nJosep Navarra i Mariona Ventura i els poetes Jaume Bosquet i Rosa Vilanova van realitzar un viatge literari a Cambridge i Yorkshire resseguint la petjada literària del matrimoni Ted Hughes-Sylvia Plath. Navarra va plasmar l’estada amb una sèrie de magnífiques fotografies relacionades amb versos i escrits de la parella. En aquest espectacle es projectaran les fotografies i es recitaran poemes de Plath i Hughes contrastant els seus dos singulars universos literaris.\nFotografies i introducció biogràfica: Josep Navarra\nRecita els versos del viatge: Mariona Ventura\nRecita poemes de Ted Hugues: Jaume Bosquet\nRecita poemes de Sylvia Plath: Rosa Vilanova\nHo organitzen: Amics de la UNESCO de Girona – Nit de Poetes i Escola Municipal d'Humanitats